open-index/open-wikipedia-markdown huggingface dataset:
泡泡交響曲

**泡泡交響曲**（；），喺北美洲叫**泡泡龍II**（），係由TAITO開發嘅電子遊戲，1994年最先喺街機推出，1997年喺世嘉Saturn推出。

## 故仔
有一日Bubby（バビー）、Bobby（ボビー）、Kulun（クルン）、Coron（コロン）四個人去咗圖書館，無意中打開咗一本畫冊。喺呢個時候，Hyper drunk將佢哋四個人變成泡泡龍並封印喺畫冊裏面。

四隻泡泡龍Bubblun（バブルン）、Bobblun（ボブルン）、Kululun（クルルン）、Cororon（コロロン）要揾辦法變返人形，同埋返去原本嘅世界…

## 玩法
泡泡交響曲嘅玩法同之前嘅泡泡龍差唔多，都係要將畫面裏面所有敵人消滅。呢次加咗新嘅敵人角色，而咁多個關被分開成六個唔同嘅世界，每個世界嘅最後一關都要打大佬，同樣要飲魔法水先至能夠攻擊佢。打完一次大佬之後會出現下一個世界嘅門，通常係二揀一。

每個世界打大佬之前咁多關都隱藏住一個音符板（一個世界一隻色），儲夠三個同一隻色嘅音符板就會變出一條同顏色嘅鎖匙，要行埋去先至算真正攞到。喺第五個世界打大佬之前，要揾齊嗮四條唔同顏色嘅鎖匙，唔係就開唔到通去第六個世界嘅門，並提早出現唔好嘅結局。

喺某啲上下有窿嘅關，喺「Hurry up!」嘅警告字句出現之後，會出現其中一個透明嘅"R""O""D"泡泡（"E""X""T""E""N""D"嘅泡泡都係有底色），儲齊呢三個泡泡就會出現一支棒，泡泡龍會變返做人，而剩低嘅敵人都會被消滅。

另外，遊戲有唔同嘅TAITO遊戲角色客串出場，包括奇奇怪界系列嘅小夜同埋太空侵略者嘅大炮等等，敵人俾佢哋掂到或者擊中就會被消滅。

## 道具
#快鞋：加快主角嘅移動速度。
#黃糖：加快玩家嘅噴泡速度。
#藍糖：主角嘅噴泡速度加快。
#紅糖：主角嘅噴泡距離加長。
#紅戒指：該關弄破空泡泡可得100分。
#紫戒指：該關跳躍一次可得500分。
#藍戒指：該關行路會一直加分，搭配快鞋效果更好。
#時鐘：所有敵人及其射出嘅攻擊物唔動（但若主角唔小心接觸敵人仍然會死）。
#藍十字：水浸：用水淹死所有敵人。
#黃十字：打雷：用雷打死所有敵人。較水浸慢，有時甚至會唔能夠全數消滅敵人。
#紅十字：噴火：玩家會喺該關內由吐泡泡變成噴火殺敵。
#拐杖：全數消滅敵人後，所有氣泡會變成700分一個嘅食物，仲有一個一萬至三萬分嘅大食物喺該關中間出現。
#寶箱：全數消滅敵人後，所有氣泡會變成700分一個嘅鑽石，仲有一個四萬至八萬分嘅大鑽石喺該關中間出現。
#紫神燈：即時全數消滅敵人，變成嘅食物9000分一個。
#黃神燈：3種糖果嘅效果。
#藍神燈：3種戒指嘅效果。
#紅神燈：3種糖果加3種戒指嘅效果。
#炸彈：爆炸：即時全數消滅敵人，變成嘅食物（鑽石）10000分一個。
#字典／聖經／死亡之書：地震：即時全數消滅敵人。
#星皇冠：落下流星打死敵人。
#紅心：所有敵人均靜止唔動，主角變成無敵狀態，直接接觸敵人即可將敵人消滅。
#粉紅藥水瓶：所有敵人均消失，畫面出現花朵，而且有倒數計時，主角每食掉一朵花即可得500分；若喺時間內食完所有嘅花朵，可再得Bonus分數。
#橙色藥水瓶：所有敵人都消失，畫面出現向日葵，而且有倒數計時，主角每食掉一朵花即可得到500分；若喺時間內食完所有嘅花朵，可再得到Bonus分數。
#銀珍珠項鍊：出現一顆隨機反彈嘅雷球，接觸到嘅敵人即消滅。
#紅珍珠項鍊：EXTEND泡泡連續出現10顆。
#水晶球：各關卡嘅食物同道具即刻出現（死亡效果仍然存在，直到生命數為零）。
#鈴噹：關卡若有攻擊型道具就會發出閃光。
#黃雨傘：直接跳躍3個關卡。
#紅雨傘：直接跳躍5個關卡。
#紫雨傘：直接跳躍7個關卡。
#銀之門：通往密室嘅門，必須一命通關到20、30、40關就會出現嘅特殊道具。
#金之門：一命通關到50關就會出現嘅特殊道具，可以直接跳躍20個關卡。
#金色骷髏：會出現彗星落下，緊接「hurry up !」警告字句，等於係召喚白色鯊魚嘅道具（白色鯊魚登場30次就會出現該道具）。
#蠟筆：連續三關都會出現花瓶。
#超級球：特殊泡泡以1/4096極低嘅機率喺通氣孔出現，連續六關都會出現十字架。

## 參考


## 出面網頁
*泡泡交響曲喺Arcade History
*泡泡龍維基泡泡交響曲
*泡泡交響曲影片
*泡泡交響曲線上遊戲
李宗瑞

**李宗瑞**（；），原名**李宗祐**，係臺灣性罪犯，2012年到2013年期間迷姦過三十幾個女仔，有啲仲拍埋片畀人擺上網，最後被判坐監39年2個月。佢係臺灣元大金融控股董事李岳蒼個仔。

## 影視文化
李宗瑞嘅事跡被中國導演鲁宗岳改編成電影《有罪》，由香港演員陳少邦主演。

## 出面網頁
*
領益智造

**廣東領益智造股份有限公司**（，，）係中國大陸最大嘅電機用鐵氧體磁性材料零件生產商，前身係**江門市粉末冶金廠**同**廣東江粉磁材股份有限公司**，1975年成立，註冊同辦公地址喺廣東江門龍灣路8號，法人代表係曾芳勤。主要業務包括磁性材料、精密零部件同埋模組、精密結構件、液晶顯示模組、電容式觸摸屏、電線電纜、電機、貿易物流、供應鏈金融等，家下有深圳、東莞、江門、蘇州、東台、無錫、成都、鄭州、重慶、贛州等製造基地，員工5萬幾人。2018年由廣東江粉磁材股份有限公司（簡稱「江粉磁材」）同埋領益科技（深圳）有限公司（簡稱「領益科技」）資產重組後改名註冊。

公司2011年7月15號喺深圳證券交易所中小企業板招股上市。

## 出面網頁
* 

類:廣東公司
類:江門
Hilda Heine

**Hilda Cathy Heine**（）係馬紹爾群島老師、政治人，做緊第8任馬紹爾群島總統。佢係馬紹爾群島第1個攞到博士學位嘅人。

2016年1月27號，Heine 當選馬紹爾群島總統。呢次選舉得佢1個候選人。國會全體議員33人之中，24票投畀佢，6票棄權，3人唔在場。佢响1月28號宣誓就任。

## 參考

## 出面網頁

類:元首人物
類:馬紹爾群島
參議院 (日本)

**參議院**（，）係日本國會嘅上議院，根據《日本國憲法》第42條成立。下議院係日本眾議院。

2022年，參議院議席總數係248，單票制選舉區選出148席，比例代表制選出100席。

去到2025年7月，執政黨係自由民主黨（100席）同公明黨（21席）。

現任議長係関口昌一，响2024年（令和6年）11月11號就任。

## 出面網頁

* 
* 參議院辯論網上直播
英國下議院

**英國下議院**（）係英國國會嘅主要議院（primary chamber）。同英國上議院一樣，都响西敏宮開會。英國下議院嘅官方全名係「**the Honourable the Commons of the United Kingdom of Great Britain and Northern Ireland in Parliament assembled**」。

## 相關書本
* May, Erskine. (1896). *Constitutional History of England since the Accession of George the Third*, 11th ed. London: Longmans, Green and Co.
* Mackenzie, K. R., "The English Parliament", (1950) Pelican Books.
* Pollard, Albert F. (1926). *The Evolution of Parliament*, 2nd ed. London: Longmans, Green and Co.
* Porritt, Edward, and Annie G. Porritt. (1903). *The Unreformed House of Commons: Parliamentary Representation before 1832.* Cambridge: Cambridge University Press.
* Raphael, D. D., Donald Limon, and W. R. McKay. (2004). *Erskine May: Parliamentary Practice*, 23rd ed. London: Butterworths Tolley.

## 出面網頁

* 
** The Parliamentary Archives
** Find Your MP
** 國會電視直播
** Podcast tour of the Commons chamber with photos
* BBC：House of Commons from *Democracy Live*
* BBC：下議院簡介
* C-SPAN儲存嘅英國下議院議員資料
衆議院 (日本)

**衆議院**（，）係日本國會嘅下議院，根據《日本國憲法》第42條成立。上議院係日本參議院。

現任議長係額賀福志郎，副議長係玄葉光一郎。截至2024年11月，議席總數係465，其中289席經小選舉區選出，176席經比例代表制選出。

## 相關書本

* 

## 出面網頁

* 
* 衆議院會議網絡電視
鍾士元

**鍾士元**爵士（；，），花名**大Sir**，係香港工程師同政治人物，香港主權移交後首任行政會議召集人。佢祖籍廣東南海，係醫院管理局嘅第一任阿頭，對改革香港公共醫療服務貢獻良多。

## 個人榮譽
### 勳銜
* 非官守太平紳士（1964年）
* 英帝國官佐勳章（O.B.E.）（1968年）
* 英帝國司令勳章（C.B.E.）（1975年）
* 下級勳位爵士（K.t.）（1978年）
* 英帝國爵級大十字勳章（G.B.E.）（1989年）
* 大紫荊勳章（1997年）

### 院士／榮（名）譽院士
* 香港工程師學會名譽院士（HonFHKIE）（1976年）
* 英國皇家工程學院院士（FREng）（1983年）
* 英國機械工程師學會名譽院士（HonFIMechE）（1983年）
* 香港城市理工學院創校榮譽院士（1986年）
* 香港工程科學院院士（FHKEng）（1994年）

### 榮（名）譽博士
* 香港大學名譽科學博士（1976年）
* 香港中文大學榮譽法學博士（1983年）
* 錫菲大學名譽法學博士（1985年）
* 香港理工學院榮譽工程學博士（1989年）
* 香港城市理工學院榮譽工商管理博士（1989年）

## 自傳
* 

## 參考

## 出面網頁

類:香港人瑞
類:香港理工大學榮譽博士

類:香港城市大學榮譽院士

類:祖籍南海
李錦

**李錦**（）係香港一名電台廣播劇演員，1975年加入香港商業電台。參與嘅節目包括《十八樓C座》等等，亦主持過賽馬節目。

## 出面網頁
* 李錦｜DJ主持｜商業電台881903.com

類:香港商業電台節目主持
錦
小野

**小野**（；）係日本嘅常用人名或地名，可以係：
* 小野市：日本兵庫縣一市。
* 小野町：多處
* 小野村：多處
* 小野站：多處
* 小野氏：日文姓氏。
* 小野藥品工業：大阪一藥廠。
* 小野 (小說家)：臺灣嘅小說家。
* 小野神社：日本嘅神社，多處。
* 盧鎮業：香港導演兼演員，綽號「小野」。
史丹·李

**史丹·李**（；；）係美國嘅漫畫家、編導、演員、製作人、出版人同電視名人，紐約州紐約人。佢曾經做過MARVEL負責人同董事長而出名，期間亦出版過蜘蛛俠、變形俠醫、復仇者、鐵甲奇俠、奇魔俠、托爾等一系列角色而俾全球各地好多漫畫家都知，亦試過喺1994年列入咗艾斯納名人堂。

2018年11月12號，佢喺美國加州洛杉磯因為患肺炎，喺送緊醫院半路就去世，終年95歲。

## 攷
*
*
*

類:漫畫家
類:美國編導
類:美國男演員
類:紐約市人
伍甄琪

**伍甄琪**（，）係香港商業電台節目主持。參與嘅節目包括《十八樓C座》、《考股專家》同《泡菜粉絲煲》等等。佢曾經喺《毒檸王國》嘅《我就是黃的士》環節度出現過，聲演黃的士。佢分別2000年同2005年喺北角街坊會陳維周夫人紀念學校同佛教黃鳳翎中學度讀完小六重有中五。2010年讀完香港浸會大學新聞系學位。

## 攷

## 出面網頁
* 伍甄琪｜DJ主持｜商業電台881903.com

類:香港商業電台節目主持
甄琪
鄔家麟

**鄔家麟**（，），曾任香港商業電台DJ，活躍於節目主持及活動司儀工作。其後淡出幕前，致力投入網絡營銷工作。

## 出面網頁
* 881903.com 商業電台- 節目主持－鄔家麟
* 

類:香港商業電台節目主持
家麟
優先編碼器

**優先編碼器**（；）係種可以將多個二進制輸入壓縮成更少數目輸出嘅電路或算法。佢嘅輸出係序數0到輸入最高有效位嘅二進制表示。優先編碼器經常用喺處理最高優先級請求嗰時控制中斷請求。

如果同時有兩個或以上嘅輸入作用喺優先編碼器，優先級最高嘅輸入將會被優先輸出。 下圖係個4線對2線編碼器嘅例，其中最高優先級嘅輸入喺功能表左邊，而「x」代表冇關項，就可以係1亦可以係0，亦即係話無論冇關項嘅值係咩，都唔影響輸出，只有最高優先級嘅輸入有變嗰陣時，輸出先會變。

優先編碼器可排列連接埋一齊，組成更大規模嘅編碼器，例如6個4線對2線優先編碼器可以組成1個16線對4線編碼器，其中訊號源係4個編碼器嘅輸入，前4個編碼器嘅輸出作係2個編碼器嘅輸入。

優先編碼器比起簡單編碼器電路有更強嘅處理能力，因為佢能夠處理所有嘅輸入組合情況。

## 攷
四邑話

**四邑話**係粵語方言嘅一種子方言。四邑係指廣東省嘅新會、開平、臺山同埋恩平。

四邑話分佈範圍：廣東省新會，開平，恩平，臺山，鶴山，仲有中山部份地方，珠海部分地方，同埋其他有四邑人嘅地方（ 例如香港，澳門咁) ，同時因為四邑係中國第一僑鄕，鄉下係四邑嘅華僑約莫有三百萬，所以響外國如美國，加拿大，委內瑞拉，澳洲，紐西蘭都有講四邑話嘅華僑）
原先四邑話係以新會話做標準嘅，但係因為由十九世紀中期開始，好多臺山人去左外國做左華僑，所以家下四邑話通常係用臺山話做標準音

根據https://zh.wikipedia.org/wiki/四邑方言: 講四邑話嘅人最少都有成三百九十萬㗎

特色：同粵語標準嘅廣州市區囗音分別都幾大. 例如骨骼，骼呢個字，廣州音讀gag, 開平話讀lok,又好似雌字，廣州音讀Qi, 恩平音讀zu

四邑話嘅古音： 以四邑話入面嘅恩平歇馬地區為例，當地來字，白讀音讀Li 22( 厘），就係《詩經》嘅讀音

四邑話嘅特色詞𠥔：
* 熱頭、日頭——太陽
* 落水——下雨
* 雷響——打雷
* 該址、箇址——這裡
* 恁址——那裡
* 邊址、哪址、乃——哪

* 大個佬——成年男人
* 老婆乸——成年女人
* 婆仔——老太婆
* 百稍——好玩
* 雞公——公雞
* 蘆橘（音：蘆骨）——枇杷
* 補頭——錘子
註：有些詞彙好似熱頭，日頭，老婆乸，婆仔同廣州話喺相同嘅

硏究四邑話嘅書：《 廣東四邑方言語法硏究》（ 作者：甘于恩 出版社：暨南大學出版社 二零零一年，廣州 ）
《恩平音字典》（ 作者：唐詩檾 出版社： 高等教育出版社  二零零三年一月 北京）

類:粵語
Dominic Raab

**藍韜文**（，）係英國保守黨政治人。2010年當選英國下議院議員，代表 。2018年7至11月擔任脫離歐洲聯盟事務大臣。2019年7月24號約翰遜上任英國首相後做。

佢喺2021年9月15號接任英國副首相。

## 參考

## 出面網頁

* 
* Profile at 英國國會
* Contributions in Parliament at *Hansard 2010–present*
* Voting record at Public Whip
* Record in Parliament at TheyWorkForYou

類:英國外交、聯邦同發展事務大臣
窩窩頭

**窩窩頭**，簡稱**窩頭**，係中國華北地區一種饅頭，通常用粟米磨粉整，色水偏黃。
驢肉火燒

**驢肉火燒**，係中國華北地區一種包，當中嘅「火燒」係種烤包，入面再夾驢肉做餡，主要喺河北嘅保定同河間風行。
紅腸

**紅腸**係中國一種香腸，起源自哈爾濱，由喺嗰度打工嘅立陶宛人參考佢家鄉嘅香腸發明。紅腸外皮煙燻成紅色，入面餡主要係豬肉、澱粉同調味料。

廣東式燒味舖亦會賣紅腸，佢哋嘅紅腸好多時會落少少玫瑰露吊味。
龍井蝦仁

**龍井蝦仁**係中國浙江杭州一味小菜，用龍井茶葉去快炒河蝦仁，令到蝦仁帶有茶香。
釀豆腐

**釀豆腐**係中國華南地區一味小菜，起源自客家，將豆腐切開，中間釀入肉碎或者魚肉餡，再用唔同方法整熟，譬如煎、燜或者蒸。
過橋米線

**過橋米線**係中國雲南一種米粉菜式，傳統上會將湯、餸料同米線分開上檯，食嗰陣先將餸料放落碗熱湯，再放米線撈勻就食得。
太平洋足球會

**太平洋足球會**（**Pacific Football Club**）係加拿大卑詩省一支職業足球隊，响2018年5月5號成立。佢哋會參加2019年第1屆加拿大超級足球聯賽（Canadian Premier League）。

2018年8月20號，球會宣布由前丹麥國腳Michael Silberbauer做第一任教頭。

## 參考

## 出面網頁

* Official website
英軍服務團

**英軍服務團**（，縮寫：**BAAG**）係二戰時期响華南協助英軍及其它盟軍部隊嘅準軍事組織。按官方標準，BAAG响英國陸軍戰鬥序列係算MI9部隊，負責協助遠東戰俘從日軍戰俘營走佬。

## 睇埋

* 駐港英軍
* 香港華人軍團
* 香港志願連
* 皇家香港軍團（義勇軍）

## 出面網頁
* 徐家祥上尉嘅回憶錄：Memoirs of Captain Paul Tsui, MBE, British Army Aid Group
張發奎

**張發奎** （，），字**向華**，原名**發葵**，又名**逸斌**，係中國國民革命軍陸軍上將。佢喺第二次世界大戰期間立功，獲英國頒贈大英帝國勳章。戰後，佢喺英治香港定居直至終老。

## 軍事生涯
張發奎係廣東始興客家人，帶兵參加過國民革命軍北伐、中國抗日戰爭、國共內戰，官至陸軍上將。

1947年5月2號，港督楊慕琦爵士偕同夫人、女公子Nora，仲有戰時組織英軍服務團嘅長官賴廉士上校等人，一行訪穗。喺沙面廣州行轅，楊慕琦代表英皇向張發奎將軍送贈CBE勳章，以紀念佢二戰時喺桂林協助英軍之功。

## 晚年
1949年，張定居香港。佢做過客家人組織崇正總會會長。而家九龍李鄭屋邨崇正中學仲有禮堂「張向華紀念堂」紀念佢。

張定居香港廿年，一直拒絕到臺灣任職中華民國政府，亦冇返過大陸。1972年去過臺灣參加雙十節，同蔣介石、蔣經國兩仔爺會面。

1980年，張發奎喺香港養和醫院病逝，享年83歲。中華民國總統蔣經國發佈總統府褒揚令，稱張發奎將軍「安內攘外，屢著勛勞，執節懷忠，擁護國策」。

## 相

File:Sun, Soong and officers.jpg|1922年，孫中山夫婦响廣州同總統府衛隊官兵合影。坐喺地下左手邊第二個係張發奎。
File:Zhang Fakui3.jpg|1936年上海密勒氏評論報《中國名人錄》第五版
File:Liangyou 138 cover - Zhang Fakui.jpg|1938年6月第138期《良友畫報》封面
File:Chang Fa-kwei and Sir Mark Young 19470502.png|1947年《華僑日報》報導，楊慕琦總督致頌張發奎


## 參考

## 相關書本
* 
* 

## 出面網頁

類:中華民國軍人
江慧楓

**江慧楓**（，）係香港一名電台助理監製同主持人。2015年加入香港商業電台。參與嘅節目包括《在晴朗的一天出發》、《一切從音樂開始》、《串》同《聽楓的歌》等等。外號VK、飛機。江慧楓以前就讀大埔官立中學，與男子組合「ReVe」成員劉瑞祈同屬同屆中學同學。

## 主持節目
### 而家
* 聽楓的歌（逢星期一至五）
* 一切從音樂開始（逢星期六晚）
* 與時並進（逢星期六）

## 參考

## 出面網頁
* 江慧楓｜DJ主持｜商業電台881903.com
* 
* 

類:香港商業電台節目主持
慧楓
翁樂茵

**翁樂茵**（，），已婚，係香港商業電台節目主持人、雜誌專欄作家、填詞人。參與嘅節目包括《1圈圈》等等。外號**樂樂**。佢以前讀寶血會伍季明紀念學校、保良局姚連生中學同埋悉尼大學新聞系。

## 主持節目
### 而家
* 樂和心事（逢星期一至五、賽馬夜除外）
* 點算幸福（逢星期一）
* 小姐，幾成熟？（逢星期六）
* 有誰共鳴

### 之前
* 1圈圈（逢星期一至五）
* 一家大晒（逢星期一至五）
* 1圈圈午後Live House（逢星期六）

## 填詞作品
### 2019年
*FreshLife - Blue（同謝偉倫合填）
*FreshLife - Here We Go
*FreshLife - 單對單（同FreshLife、阿橙合填）
*sp'ACE - 一起樂與傲（同Ray@sp'ACE合填）

## 參考

## 出面網頁
* 樂樂｜DJ主持｜商業電台881903.com
* 
* 

類:香港商業電台節目主持
樂茵
何飛鳳

**何飛鳳**係香港商業電台節目主持人。參與嘅節目包括《起來﹗大龍鳳》同《一點叮一叮》等等。

## 出面網頁
* 何飛鳳｜DJ主持｜商業電台881903.com
* 881903.com商業電台-節目重溫－一點叮一叮
* 
* 
* 
* 銘記何佐芝 - 大何生與社會賢達 - 雷霆881節目主持 何飛鳳

類:香港商業電台節目主持
飛鳳
B13

**B13**可以係：

* 《暴力特區》，2004年法國電影
* 乳清酸，舊時試過叫做維他命B
李莉 (節目主持)

**李莉**（，）係香港運動節目女主持，亦係田徑教練，2018年參選ViuTV選秀節目《Good Night Show 廣告女皇》贏咗冠軍。

## 簡歷
李莉2016年喺香港教育學院（香港教育大學博文及社會科學學院嘅前身）健康及體育學系畢業，主修運動科學，讀書嗰陣已經做緊田徑教練。同年參加「第四屆香港賽馬會青少年體育記者培訓計劃」，及後被推薦參加「亞洲青年體育記者培訓營」，之後被邀請到Now TV試鏡，開始做體育主持。

2018年參加ViuTV選秀節目《Good Night Show 廣告女皇》並且攞到冠軍。

## 演出作品
### 電視節目（[[Now TV]]）
*2016-2018：Now Sports 節目主持

### 電視節目（[[ViuTV]]）
*2018年：《Good Night Show 廣告女皇》冠軍
*2021年：《智醒老友記》主持
*2025年：《全運港將》主持

### 電視節目（[[RTHK]]）
*2019-2021：《體壇無極限》外景主持
*2020-2021：《日常八點半》外景主持
*2021年：第三季《做個健康快活人》主持
*2022年：第四季《做個健康快活人》主持
*2022年：《防疫速遞》外景主持
*2022年：《抗疫快訊》主持
*2022年：《沒有不可能的背後2》主持
*2022年至今：《凝聚香港》外景主持

### 電視節目（[[香港開電視]]）
*2021年:《開電視睇奧運》主持
*2021年:《東京2020殘疾人奧運會》主持

## 注

## 出面網頁
*
*
奧米嘉儀

**奧米嘉儀**（，），真名**張嘉儀**，係香港女藝人，2018年參選ViuTV選秀節目《Good Night Show 廣告女皇》贏咗亞軍而出名。

## 簡歷
奧米嘉儀入行初期係做幕後工作，2008年客串過拍戲，之後一路都做幕後，去到2014年開始改做幕前，做網上電台主持，亦演出舞台劇同拍廣告。

2018年，佢參加ViuTV選秀節目《Good Night Show 廣告女皇》，憑住佢嘅幕前經驗，被視為其中一位熱門人選，最後亦攞到亞軍。

## 演出作品
### 電視節目（[[香港電台]]）
*2017年到2018年：《自在8點半》主持
*2022年至今：《凝聚香港》外景主持
*2024年：《廣東話去旅行》系列主持

### 電視節目（[[ViuTV]]）
*2016年：《煮餐飯有幾難》參賽者
*2018年：《Good Night Show 廣告女皇》參賽者，亞軍

### 電影
*2010年：《人間喜劇》
*2016年：《PG戀愛指引》
*2017年：《常在你左右》
*2017年：《臥底巨星》
*2018年：《八個女人一台戲》
*2023年：《金手指 》《白日之下》

### 劇集（ViuTV）
*2020年：《好人好姐》 飾 應徵者 
*2020年：《熟女強人》 飾 娛樂台採訪主持
*2023年：《冰上火花》 飾 阿霞
*2024年：《反起跑線聯盟 2》 飾 Miss Yu
*2025年：《光明大押》 飾 PA

### 劇集（其他）
*2016年：香港電台《人間有情》—快樂有時
*2017年：韓劇《20世紀少男少女》
*2017年：網劇《反黑》

## 參考

## 出面網頁
*
*
梁栢堅 (導演)

**梁栢堅**（，）係香港導演。

梁喺香港出世。讀浸會學院（而家香港浸會大學）傳理學院電影系嗰陣，喺吳宇森導演電影《摩登天師》實習做場記。畢業後喺廣告公司做咗3個月，之後加入新藝城做副導演。1996年，佢拍咗第一齣自己導演嘅電影《浪漫風暴》。

## 導演作品

## 參考

## 出面網頁
* 
* 
*
姑婆嶼

**姑婆嶼**係澎湖列島其中一個島，由中華民國臺灣省澎湖縣白沙鄉管。嗰度盛產紫菜同鯷魚（丁香）。
類:白沙鄉
吉貝嶼

**吉貝嶼**係澎湖列島其中一個島，由中華民國臺灣省澎湖縣白沙鄉管。個島面積約莫3.05平方公里。
類:白沙鄉
2018年中華民國地方公職人員選舉

**2018年中華民國地方公職人員選舉**，亦叫做**2018年九合一選舉**，喺2018年11月24號舉行，今次選舉喺中華民國嘅直轄市（6都）選出新一屆嘅直轄市長、直轄市議員、里長、山地原住民區長同區民代表；同時選埋新一屆縣市長、縣市議員、鄉鎮市長、鄉鎮市民代表、村長同里長。加埋晒有11,047個位。而且今次重有10個公投項目會一齊表決，內容牽涉核電、性平權同東京奧運台灣正名等等。

當選人喺2018年12月25號就職。

## 背景
呢次選舉係視為對總統蔡英文嘅一場信心投票。由於蔡英文執政兩年火頭四起，包括針對退休軍公教人士嘅年金改革、同性婚姻合法化、一例一休、畀中國外交孤立、國民黨黨產爭議呢啲大議題，整體政府民意比上任嗰陣低咗好多。對於政府嘅民望，喺今次選舉就會見真章。

## 選舉焦點
### 台北市
上屆同民進黨聯手嘅柯文哲喺今屆冇咗綠營支持，民進黨另外派出立委姚文智應戰，加上國民黨嘅丁守中夾攻，令柯文哲嘅連任路腹背受敵。民調亦都顯示越近投票日，柯文哲同丁守中嘅距離越嚟越近，所以台北市競爭相當激烈。

### 高雄市
綠營陣地高雄原本係民進黨守得好穩嘅地方，不過今屆國民黨嘅韓國瑜引起風潮，民意調查同民進黨嘅陳其邁越追越貼，後來重爬咗佢頭，兩個人鬥到難分難解。

### 台中市
台中一向都係國民黨同民進黨嘅兵家必爭之地，上屆民進黨林佳龍贏咗。今次選戰嘅初期因為台中嘅東亞青年運動會主辦權突然被取消，呢個舉動被視為中國對台灣嘅外交打壓，當時林佳龍民望受惠呢件事遠遠領先盧秀燕，但係後來事件淡化咗，盧秀燕民望慢慢追返上去。臨投票日之前嘅民意調查都顯示林、盧兩個人喺度拉鋸緊，好難知道最後會係邊個贏。

## 結果
民進黨受「韓流」影響，縣市長選舉大敗，由13席跌到得6席。原先民意上好接近嘅高雄市同台中市，國民黨嘅韓國瑜同盧秀燕居然大敗民進黨陳其邁同林佳龍當選，民進黨連雲林、彰化呢啲選情比較樂觀嘅縣都輸埋。

國民黨就成為呢場選舉嘅大贏家，除咗攞到民進黨執政嘅7個縣市，重「收編」埋原本親藍嘅兩個獨立縣長個位，國民黨總共有成15個縣市長個位。

而台北市方面，柯文哲同國民黨丁守中喺開票期間互有領先，到最後柯文哲只係贏丁守中約莫3000票，丁守中即刻申請重新點票，後來又改變主意，直頭去申請選舉無效，但係最後又返去重新點票。

公投方面，親藍或者保守派提出嘅7項公投全數通過，包括反對日本核災區食物進口同支持台灣核電廠繼續運作。支持同性戀權益同埋要求以「台灣」身份參加東京奧運嘅3項議案就被否決。

## 選後
選舉之後，韓國瑜就話認同九二共識，重話要成立兩岸工作小組。台中嘅盧秀燕都有咁上下嘅構思。呢個舉動引發好多台灣人喺網絡上搜查「九二共識」同「移民」嘅字眼，當中以韓當選嘅高雄市搜尋次數最多。呢件事被認為係民眾普遍唔清楚候選人嘅政治立場，到選完之後就開始後悔，就好似英國脫歐公投噉。

## 參考

## 睇埋
*2018年中華民國直轄市長同縣市長選舉
馬建 (國安官員)

**馬建**（）係中華人民共和國政府官員，官至國家安全部副部長。

香港《南華早報》報道，2015年1月馬建俾人「雙規」。1月16號，中央紀委監察部網站確認，國安部副部長、黨委委員馬建涉嫌嚴重違紀違法，接受中共調查。2015年3月，北京媒體報道馬建係衰同商人郭文貴勾結。

## 參考
Little Miss Hong Kong

**Little Miss Hong Kong**，係香港電視廣播有限公司製作嘅細路節目《Think Big天地》入面嘅一個環節，由2018年8月10號到10月12號逢星期五播，何依婷同馬俊傑做主持。

## 參賽者
*第1集（8月10號）：陳洢晴、彭沛恩
*第2集（8月17號）：程詠詩、陳昱彤
*第3集（8月24號）：趙穎妍、黃天恩
*第4集（8月31號）：鄒芷晴、顏瑋萱
*第5集（9月7號）：黃釔渟、廖尹廷
*第6集（9月14號）：劉沛苗、周杏兒
*第7集（9月21號）：張菀琳（Chloe）、楊藝潼（Emi）
*第8集（9月28號）：鄭善瑤、丘樂宜
*第9集（10月5號）：何朗晴、楊凱晴
*第10集（10月12號）：曹梓盈、陳凱晴
七美嶼

**七美嶼**係澎湖列島一個島，面積約莫6.99平方公里，由中華民國臺灣省澎湖縣七美鄉管。
東山島

**東山島**係中國福建漳州東山一個島。個島面積約莫194平方公里，係福建第二大島，亦係中華人民共和國實際管治範圍第五大島。
廈門島

**廈門島**係中國福建廈門一個島。個島面積約莫132.5平方公里，係福建第三大島。
南三島

**南三島**係中國廣東湛江坡頭一個島。個島面積約莫123.4平方公里，係廣東第二大島。南三島，古稱鷺洲島（曾稱法語：Île d'Aigrettes或法語：La Rigaudière），喺中國廣東省湛江市東南部，面積123.4平方公里，東西長18公里，南北寬7.5至11.5公里，呈頂點向南嘅等腰三角形狀，係經人工改造、連通十個島嶼後形成嘅大型沙泥島。島上人口約10萬人。西邊同南邊係湛江港，北邊係南三水道，東邊係南中國海。島上旅遊業發達，喺東南海岸嘅南三聽濤景區係湛江八景之一。

南三島喺行政區劃上屬湛江市坡頭區南三鎮，2012年11月6日，南三鎮由南三島濱海旅遊示範區管委會實際管理。2019年6月，南三鎮重新劃歸坡頭區管轄。

南三島語言講吳川話，現在以白話（粵語）爲主。近期有後生仔被普通話教育而不會講白話，更不懂南三話。
平潭島

**平潭島**，又叫**海壇島**，係中國福建福州平潭一個島。個島面積約莫370.9平方公里，係福建最大島，亦係中華人民共和國實際管治範圍第四大島。
黃芳雯

**黃芳雯**（英文：**Paula Wong**，）係香港節目主持人及司儀。現正主持 HOY TV節目健康關注組。依家係自由身藝人。

## 簡歷
黃芳雯喺2歲已經入讀無綫電視「兒童藝員訓練班」，1985年到1994年期間演出過《430穿梭機》同《閃電傳真機》。

黃芳雯喺香港大學日本研究系畢業，做過空姐，2008年加入有線娛樂新聞台做娛樂主播，亦幫有線電視同奇妙電視、香港開電視、HOY TV及香港電台主持過唔少節目。

黃芳雯結咗婚，有一仔一女。

## 演出/主持
### 電視節目（有線電視娛樂台）
*2011年：《去吧！台灣住囉囉》
*2013年：《食德好．潮食男女》
*2013年：《食德好．潮食男女大派對》
*2014年：《為食情報局》
*2014年：《今日觀點 夏日對決》
*2014年：《星戰運動》
*2015年：《為食一周情報局》
*2015年：《娛樂熱辣辣》
*2015年：《港味傳奇》
*2017年：《雞啄唔斷食過年》

### 電視節目（香港電台）
*2016年：《我家在香港》
*2019年：《大鑼大鼓好戲派》

### 電視節目（奇妙電視中文台 / 香港開電視 / HOY TV）
*2017年：《喜出望外》
*2017年：《娛樂巴巴閉》
*2018年：《明治憑甚麼》
*2018年：《發現酷》
*2019年：《Fit開有條路》（第一輯）
*2019年開始：《細路開電視》
*2019年開始：《30分鐘大放餸》
*2020年：《香港奇則》
*2020年：《搵陣》
*2022年：《香港奇則 2》
*2023年：《賀年菜益街坊》
*2023年：《大廚精心推介2023》
*2023年：《心比火熱》
*2023年至今：《健康關注組》
*2024年：《香港奇則 3》
*2025年：《盂蘭「盛」會全接觸》

## 參考

類:前有線電視女藝員
中和區

**中和區**係臺灣新北市嘅一個區，面積20.14平方公里，人口41萬。

## 史
1920年，原本嘅中坑庄同埋漳和庄被合併成**中和庄**。1946年地方制度改制，廢街庄為鄉鎮，而改叫**中和鄉**。1958年分拆出永和鎮，但兩鎮邊界到1960年10月至確定。1979年升格成縣轄市**中和市**。

2010年原臺北縣升格成新北市後，將原臺北縣嘅中和市改制成而家嘅中和區。
河南省 (中華民國)

**河南省**，係中華民國嘅一省，延續清朝制度所設置嘅22省之一，係華北六省之一。簡稱「**豫**」。

## 管轄範圍
韓國瑜

**韓國瑜**（，）係中華民國政治人，中國國民黨籍，而家做緊中華民國立法院院長。

## 簡歷
韓國瑜喺臺北縣（今新北市）出世，籍貫河南商丘，國立政治大學東亞研究所法學碩士、東吳大學英國語文學系文學學士、中華民國陸軍軍官學校專修學生班40期畢業。

韓國瑜曾任高雄市市長、臺北縣議員、立法委員、臺北縣中和市副市長、臺北農產運銷公司總經理、國民黨高雄市委員會主委，係維多利亞雙語中小學創辦人。

韓國瑜2018年代表國民黨參選高雄市市長，最後佢成功選到，結束民進黨喺高雄市廿年同原高雄縣卅三年嘅執政，成為第三屆高雄市市長。

2019年6月5號，韓國瑜打破選前保證唔會半途離職嘅承諾。雖自二月起對競選黨內總統初選意向提問，立場保持唔否認、唔主動，但經過連日嚟多方人士勸進，同國民黨中央希望派出最強候選人嘅勝選考量下，經過特別辦法解套，喺就任高雄市長162日，同徵詢小組嘅傾偈後，表態願意被動徵召，角逐國民黨總統初選，8號喺花蓮場2020總統參選造勢大會公開宣告已登記黨內初選。

2019年6月9號，韓國瑜喺記者問到香港反修訂逃犯條例大遊行時，表示反對台灣獨立，堅持九二共識，而家以台澎金馬地區嚟講，港澳地區嘅一國兩制完全冇辦法接受。

2020年1月11號，韓國瑜喺中華民國總統選舉得到5,522,119票（得票率約38.61%），輸俾得到8,170,231票（得票率57.13%）嘅蔡英文。

2020年6月6號，佢喺公投被罷免，成為中華民國109年歷史上第一個被罷免嘅公職人員同直轄市首長。

## 歷次選舉
### 2020年中華民國總統選舉

### 2018年高雄市長選舉

### 立法委員選舉

#### 第3屆

#### 第4屆

### 臺北縣議員選舉

## 事件
### 擺烏龍用香港女人街照片做文宣
喺2021年8月8號，針對行政院規劃嘅振興「五倍券」，韓國瑜喺Facebook呼籲政府能夠苦民所苦，體察民意。不過有網友發現，韓國瑜喺嗰篇文章嘅配圖竟然係香港女人街，引發熱議。有網民就揶揄，香港係咪「林鄭下韓上」定係韓國瑜Facebook嘅Admin喺香港中聯辦。香港時事評論員黃世澤更加進一步分析，台灣人嘅話好容易搵到台灣本地夜市嘅相，唔會犯呢啲錯，又提出一啲排版技術同字型嘅問題，質疑佢嘅Facebook團隊係咪中國人操作。

## 濕碎嘢
### 網民支持『韓國輸』言論
有唔支持韓國瑜嘅人，成日用同『瑜』字寫法相當接近嘅『輸』字，經常喺網上表示要『韓國輸』，綠黨桃園市議員王浩宇都曾經喺Facebook寫「支持韓國輸」，唔少網民都一下子搞亂咗。去到2019年世界12強棒球賽複賽期間，一場台灣對壘韓國嘅賽事之前，韓國瑜自己都用咗呢個稱號支持中華隊，在Facebook寫「今晚要出征，我挺韓國輸，中華隊加油！」

### 「可憐哪」金句
喺2020年中華民國總統選舉期間，韓國瑜喺2019年12月29號嘅總統辯論會上怒嗆媒體「可憐哪」，成為咗韓國瑜其中一句金句。就連3M喺台灣當地嘅宣傳都曾經攞呢句嚟抽水，但就引發咗一啲韓粉話抵制，最後3M要刪除有關貼文。

## 睇埋
*高雄市市長
*高雄市政府

## 攷

## 出面網頁

*
*
*
*韓國瑜官方網站
*

|-
|colspan="3" style="text-align:center;"|**[[高雄市政府]]**
|-

|-

|-
|colspan="3" style="text-align:center;"|****
|-
稻香集團

**稻香集團**（）係香港一個飲食集團，以做茶樓為主，喺1991年成立。創辦人係鍾偉平。

稻香最出名就係推出過「一蚊雞」優惠做招徠。另外稻香喺2007年正式上市。

## 旗下牌子
*稻香
*稻香超級漁港
*迎囍大酒樓
*稻坊
*客家好棧
*潮樓/潮館
*鍾菜/鍾廚
*RingerHut
*T CAFÉ 1954
*HITEA 巧味
*燒一流
*迎
*迎囍皇宮
*稻‧小廚
*T. Point泰昌
*泰昌餅家
*烘焙達人

## 網址
*稻香集團網址
廣東實驗中學越秀學校

**廣東實驗中學越秀學校**（），簡稱**省實越秀**，係廣東廣州一間公立全日制完全中學，行政上屬於越秀區教育局，校務由廣東實驗中學管理。

間嘢係2018年5月25號由越秀區第16屆35次政府常務會議同12屆第18次區委常委會議研究兼決定，喺廣州市第21中學同廣州市越秀外國語學校嘅基礎上合併而成立，組成省實越秀，重喺同年8月1號正式掛牌。

## 睇埋
* 廣州市第21中學
* 廣州市越秀外國語學校
* 廣東實驗中學
* 廣州中學一覽

## 攷
海山樓

**海山樓**可以係：

* 益昌大廈（俗稱怪獸大廈）其中一棟，喺香港鰂魚涌
* 海山樓 (廣州)，冇咗嘅古代廣州建築
西林寺

**西林寺**可以係：

* 西林寺 (香港)，香港骨灰龕場。
* 西林寺 (江西)，江西廬山佛寺。
* 西林寺 (四川)，四川內江佛寺。
* 西林禪寺，上海松江區佛寺。

## 睇埋
* 西林
西林寺 (江西)

**西林寺**，又叫**西琳寺**，係中國江西九江一間佛寺，喺廬山西北麓。創建於東晉太和二年（367），由光祿卿陶範為慧永禪師建立。宋太宗賜額太平興國乾明禪寺。

西林寺係廬山北山第一寺，亦係廬山三大名寺（西林寺、東林寺、大林寺）之一。離東林寺唔夠500米。

佛寺建築屢毀屢建，而家得返千佛塔係古蹟，第啲都係近年重建。中軸線上依次係牌坊、山門、天王殿、大雄寶殿同埋千佛塔。

千佛塔又叫西林塔，始建於唐開元年（713–741），明萬曆年（1573–1620）重修。塔高約46米，有7層。每層塔門上高都有題額，由下往上分別係「千佛塔」、「羽寶才」、「金剛」、「靈就來」、「無上法」、「聰雨花」、「元明藏」。

北宋人蘇軾寫過一首詩《題西林壁》：

```
橫看成嶺側成峰
遠近高低各不同
不識廬山真面目
只緣身在此山中
```


## 相

File:Xilin Temple in Mount Lu 05 2017-04.jpg|山門
File:Xilin Temple in Mount Lu 08 2017-04.jpg|天王殿（北面係韋陀殿）
File:Xilin Temple in Mount Lu 10 2017-04.jpg|大雄寶殿
File:Xilin Temple in Mount Lu 15 2017-04.jpg|千佛塔底層南面
File:Xilin Temple in Mount Lu 22 2017-04.jpg|千佛塔底層北面
File:Xilin Temple in Mount Lu 34 2017-04.jpg|千佛塔底層斗拱特寫


## 參考

類:九江市
標準及校正實驗所

**標準及校正實驗所**（，縮寫：**SCL**）係香港政府部門，隸屬創新及科技局創新科技署。實驗所有兩度，總所喺灣仔入境事務大樓35及36樓，分所喺九龍灣祥業街2號B「工務中央試驗所大樓」地下。

實驗所負責為香港保存物理測量參考標準，為測量標準及測試儀器嘅用家提供校正服務，亦為檢測及認證行業實驗所提供能力驗證服務，以展示佢哋嘅技術能力。

實驗所代表香港成為根據米制公約成立嘅國際計量大會（CGPM）附屬會員。亦係國家標準實驗室國際大會（NCSLI）嘅正式會員。

## 參考

## 出面網頁

* 
* 實驗所及屬下部門負責人聯絡方法
金馬獎

**金馬獎**（**Golden Horse Awards**）係臺灣電影獎，1962年開始每年頒一次，係華語電影最高榮譽。競逐資格最初只係限臺灣製作嘅國語電影，之後資格逐漸放寬，到2016年開始，只要導演同其他主要創作人員中有7個或以上係華人，就有資格角逐。
小門嶼

**小門嶼**係澎湖群島之一，屬於澎湖縣西嶼鄉小門村，因為佢喺吼門水道旁，所以有**吼門之珠**之稱，佢喺西嶼北方，以闊約20 m嘅水道同西嶼相隔，面積約，最高處喺島嶼西北側，高23 m。

## 地形
小門嶼整體係一座玄武岩方山小島，南、北兩岸柱狀節理玄武岩較為發達。東岸多孔狀玄武岩發達，球狀風化好普遍。東北部臺地受雨水侵蝕後造成好多小雨溝，類似惡地地形。

鯨魚洞喺小門嶼北海岸，呢度原本係玄武岩嘅海蝕崖，經過海蝕後，將玄武岩下方嘅砂岩、頁岩層挖蝕，最後貫穿成海蝕門。

## 地質
小門嶼嘅指標地層係小門嶼層，佢由近代隆起嘅海濱沈積物所組成，可分為上層嘅殼灰岩同下層嘅鐵質石英砂岩同疏鬆嘅砂岩、泥岩互層。

## 對外交通
有條小門橋橫跨分隔小門嶼同西嶼嘅水道，佢係小門嶼唯一嘅對外橋梁，而小門橋又叫跨海小橋。對外道路編號係澎2鄉道。

## 人文地景
小門嶼除壯麗嘅玄武岩同鯨魚洞等自然地景外，人文地景都幾豐富，擁有鎮風塔、石敢當、菜宅等。

## 島內景點
* 鯨魚洞
* 小門地質博物館
* 跨海小橋

## 參考資料


類:西嶼鄉
傅榆

**傅榆**（）係臺灣女導演。佢响國立政治大學廣電系、國立台南藝術大學音像紀錄研究所畢業。2018年佢攞到第55屆金馬獎最佳紀錄片。

傅榆阿爸係馬來西亞華人。阿媽係印尼華人，9歲搬到臺灣住。

2018年，傅憑講學運領袖陳為廷同中華人民共和國留學生蔡博藝嘅紀錄片《我們的青春，在台灣》，攞到臺北電影節最佳紀錄片、第55屆金馬獎最佳紀錄片。

## 金馬獎風波
佢响金馬獎頒獎禮度話：「我真的很希望有一天，我們的國家可以被當成一個真正獨立的個體來看待。這是我身為一個臺灣人最大的願望。」台下報以掌聲同喝彩。

呢番言論被指傾向台灣獨立而引發爭議，其後各界發表對呢番言論嘅支持或批評。2019年，中國大陸同埋香港多名導演同演員因為噉宣佈唔參加第56屆金馬獎。

## 參考

## 出面網頁
* 

類:臺灣導演
西焦生態公園

係中國廣東廣州一帶市民休閒同康樂設施嘅公園，2004年起好，喺荔灣區西華路尾近和平新村一帶，西靠源溪社區；南靠南海中學源溪分校；北靠和平南小區；東靠西華路尾嘅鐵路邊。

佢之前係濃煙滾滾同超大塵嘅西焦煤場，後嚟廣州市人民政府同荔灣區人民政府出手解決啲街坊成日投訴嗰帶經常空氣污染超標嘅問題而列入咗廣州市青山綠地嘅重點工程項。公園入面亦有好多同尹積昌整嘅有關藝術作品。而公園中間亦有條廢棄嘅鐵路軌經過。

## 攷
* 【广州西焦生态公园】旅游/度假 说旅网
* 西焦生态公园 图吧中国

類:廣州公園
類:荔灣區公園
金馬

**金馬**可以係：

## 地理
* 金馬地區，中華民國福建省實際控制地區
* 金馬街道，喺中國雲南昆明官渡區

## 第啲
* 金馬獎，臺灣電影獎
* ，英國生產商
* 金馬國旅，廣東廣州旅行社

## 睇埋
* 金馬大橋
*
程開甲

**程開甲**（；；）係中國大陸嘅核武器技術專家同中國科學院嘅院士，江蘇吳江市（今日嘅蘇州吳江區）人。早期時熟讀咗伽利略、牛頓、愛因斯坦、詹天佑等世界出名嘅科學家傳記。大學畢業後亦留咗喺浙江大學做物理系嘅助教，期間一直研究相對論同基本粒子。1946年8月去到英國留學兩年後返到中國大陸繼續發展；1960年調到北京加入中國核武器研究隊後隱姓埋名，期間亦試過踏入羅布泊搞核試驗。1984年開始咗國防科工委（總裝備部）嘅科技委昌認為有同顧問、國家超導專家委員會嘅顧問。佢喺2013年攞過國家最高科學技術獎同2017年攞過八一勛章。

2018年11月17號，佢因病喺北京嘅解放軍第三〇一醫院死咗，終年100歲（虛齡101歲）。

## 參考資料
* 
* 永远的“中国核司令”程开甲：一路走好！|程开甲|两弹一星 新浪网 （2018-11-17）

類:人瑞
開甲
類:江蘇人
類:中國科學家
類:感動中國年度人物
富豪B8RLE

**富豪B8RLE**係瑞典富豪出嘅一款後置引擎低入口巴士底盤，喺2013年亮相，用嚟取代富豪B7RLE同埋B9RLE。

富豪B8RLE有兩軸同埋三軸版，掛接版本**富豪B8RLEA**亦喺2014年跟住亮相。佢首先係喺歐洲市場推出，所以初時只可以配富豪D8K歐盟六型引擎，容量7.7公升，打直擺喺車尾。2016年，富豪推出配富豪D8C歐盟五型引擎嘅B8RLE，畀排放冇咁嚴格嘅地區用。2017年4月，富豪宣佈向全球銷售B8RLE，提供埋富豪D8A歐盟三型引擎版本。喺南美洲，佢係被稱為**富豪B250RLE**或者**富豪B330RLE**。

富豪B8RLE可以整成城市巴士或者市際車，佢可以配唔同車身，亦有啲係配富豪旗下嘅車身，以富豪8400或8900等名義賣。

富豪B8RLE嘅蹤跡遍及歐洲同亞洲。

## 參考

## 出面網頁
* 官方產品介紹（英國）
六啤半

**六啤半**係香港一羣唱片騎師合稱，1980年代頭，當時為香港商業電台上至受歡迎嘅十三人，六女七男，出埋唱碟。廣東話「啤」係英文「pair」嘅食字，即係「一對」嘅意思，六啤半得名，六女七男唱片騎師啱啱好六對半。渠哋曾經代表住香港樂壇一段光輝時刻，同埋當代後生仔女嘅集體回憶。渠哋除咗推出咗一張同名大碟之外，又主演過無綫電視嘅電視節目《愛情安歌》。喺成長後有唔少都成為日後香港娛樂界獨當一面嘅人，例如俞琤做咗商業電台執行董事、湯正川同陳少寶後來都做咗唱片公司高層、曾路得同盧業瑂做咗唱歌導師，鍾保羅做咗主持人。

## 成員
六啤半成員包括關西蒙、曾路得、鍾保羅、盧業瑂、俞琤、楊振耀、湯正川、陳少寶、樂仕、錢錢、朱明銳、蘇施黃同埋梁安琪。

## 音樂專輯
《》（1980年）

## 電視節目
《愛情安歌》

## 出面網頁
* 

類:香港商業電台節目主持
卡伊奧普拉多

**安東尼奧·卡伊奧·達施華·普拉多**（**Antônio Caio da Silva Prado**，又譯**卡伊奧普拉多**；）係巴西嘅律師同政治人，聖保羅州聖保羅人。喺1888年至1889年期間出任塞阿拉州長。

卡伊奧普拉多喺1889年5月25號喺福塔雷薩因黃熱病死咗，享年35。

## 出面網頁
*塞阿拉州官員官方網站
馬托斯披梭托

**祖些·卡路士·迪馬托斯·披梭托**（**José Carlos de Matos Peixoto**，又譯**馬托斯披梭托**；）係巴西嘅律師同政治人，塞阿拉州伊瓜圖人。喺1928年至1930年期間出任塞阿拉州長。

帕斯法巴羅佐喺1976年1月25號喺里約熱內盧死咗，終年91歲。

## 出面網頁
*塞阿拉州官員官方網站
琉球嶼

**琉球嶼**，俗稱**小琉球**，係中華民國屏東縣東港鎮西南方的嘅珊瑚礁島嶼。全島面積 6.802 km2。宜家全境都由屏東縣琉球鄉管轄，亦納入大鵬灣國家風景區範圍之內。

由於佢嘅地理位置唔太受東北季風影響，成個島四季如春。加上周圍有黑潮支流流過，海水溫度全年平均都有25°C以上，造就咗非常豐富嘅海洋生態。每年冬天都係潛水好嘅時候，遊客可以喺度同海龜一齊潛水，仲可以欣賞到島上由珊瑚石灰岩形成嘅奇特地貌。如果你鍾意海島風情，呢個地方真係唔可以錯過，係一個完美嘅度假天堂。

## 交通
小琉球位於台灣屏東東港外海，係一個無橋樑連接嘅離島，因此前往小琉球嘅主要方式係先到高雄左營高鐵站（或者高雄火車站），然後搭客運或者計程車到達東港。亦可以選擇自駕車前往東港。到達東港後，就可以搭乘「東港-小琉球」嘅客輪，船程約30分鐘就可以到達小琉球。

## 潛水
小琉球以潛水聞名，係潛水愛好者的天堂。除咗可以享受與海龜同游嘅樂趣，呢度仲係考取潛水證照嘅好地方。只需三天兩夜，就可以完成OW（Open Water）潛水證照課程，費用大約係15000台幣（3,576HKD）。小琉球不單止係潛水初學者嘅理想地點，佢仲係亞洲地區沈船潛點密度最高嘅地方之一，對於有經驗嘅潛水員嚟講，呢度係一個不容錯過嘅潛水熱點。

### 小琉球潛點

* 杉福漁港
* 杉福小丑島
* 杉福破沈船
* 威尼斯沈船
* 大福西
* 厚石礁群
* 龍蝦洞右側
* 龍蝦洞水管
* 鋼鐵礁陰森廟
* 花瓶岩
* 美人洞
* 棄嬰洞
* 鎮海艦

類:屏東縣
百嘉新邨

響香港島鰂魚涌英皇道1010-1056號有五棟私人住宅樓，分別叫**海景樓**、**福昌樓**、**海山樓**、**益發大廈**同**益昌大廈**，因為建築望落好逼狹及人口密集而出名。呢五棟樓共有 2243 間屋，可住過萬人。

呢五棟樓起嗰時叫做**百嘉新邨**，中途爛尾，卒之喺1970年代起好，分成五棟出售。荷里活電影《變形金剛：殲滅世紀》響度攞過景，畀人叫做「**怪獸大廈**」，亦叫做「**五廈**」，而坊間唔少人用「**海山樓**」個名統一稱呼呢五棟樓。

五棟樓嘅地址分別係，1010-1026號海景樓，1028號海山樓，1032-1044號福昌樓，1046號益昌大廈，1048-1056號益發大廈。

呢笪地方好受遊客歡迎，搞到居民要擺唔畀影相嘅「告示」，《攻殼機動隊》同《變形金剛：殲滅世紀》都用過景嚟做套戲嘅創作基礎。

## 攷
廈門 (搞清楚)

**[[廈門]]**通常指廈門市，重可以係：
*廈門灣，廈門嘅一個海灣
*廈門島，廈門嘅一個島
*廈門經濟特區，廈門舊時嘅經濟特區
扣帽

**扣帽**（粵拼：kau3 mou2；英文：**poisoning the well**，個英文名字面係「喺個井度落毒」噉解）係一種非型式謬論，指講緊謬論嗰個人將一啲同佢個對手相關（但係實際上根本唔啦更）嘅負面訊息講出嚟，等身邊睇緊場討論嘅人覺得佢對手唔可信，諗住籍此打敗佢對手－但係就算真係俾佢靠噉赢咗場討論都好，佢查實由頭到尾都冇真正回應過佢對手嘅論證，只不過係喺度引開咗啲人嘅注意力，令到啲人睇唔到佢嘅論證有問題。

英文「poisoning the well」呢個詞係喺 1864 年由英格蘭神學家 John Henry Newman 喺佢本《*Apologia Pro Vita Sua*》（拉丁文：一個人對自己人生嘅辯護）嗰度第一次俾人用嚟指一種謬論嘅，Newman 佢將「靠講對手嘅唔好嘢嚟嘗試打敗對手個論證」呢種行為比喻成好似啲軍隊喺打仗嗰陣喺就嚟要俾敵軍攻陷嘅城嘅井嗰度落毒噉，係一種陰險嘅行為。

扣帽可以話係人身攻擊謬論（ad hominem）嘅一種。

## 概論
扣帽俾哲學家視為一種謬論，而且可以有好幾種型態。最常見嗰種型態係噉嘅：

#同佢對手身份相關嘅負面訊息。（例：「喺你哋聽我對手講嘢之前，我想提吓你哋呢條友坐過監。」）
#所以佢對手做嘅所有宣稱都係錯嘅。

呢種思考方式有問題：世界上嘅人幾乎冚唪唥都做過衰嘢，所以如果一個人做過衰嘢就等如佢講嘅所有嘢都係假嘅話，噉呢個世界唔會有信得過嘅宣稱。

除咗噉，有陣時啲講謬論嘅人仲會用呢種手法攻擊將來可能出現嘅對手。例：「以上係我對同性婚姻嘅立場，唔同意我個立場嘅人實係想破壞家庭結構嘅」，而跟手當有個人提出反對聲音嗰陣，用緊扣帽謬論嗰個人就會話佢想破壞家庭結構－就算個新論證同家庭冇直接關係嘅都好。

隨意喺人身上貼標籤嘅手法好普遍、歷史久遠。根據美國宣傳分析中心喺 1937 年出版嗰本《The Fine Art of Propaganda》（粵文翻譯：宣傳嘅藝術）當中歸納嘅七大宣傳手法入面，貼標籤就名列第一，屬於最常出現喺宣傳上嘅文字遊戲。美國宣傳分析中心認為，貼標籤喺歷史同個人嘅人格發展上都有住極之大嘅影響力。貼標籤不但可以摧毀一個人嘅名譽，有陣時仲可以激勵一個人達到非凡嘅成就、搞到人坐監、或者令人發癲屠殺自己嘅同伴。標籤有得貼喺一個人身上，又有得貼喺團體、幫派、部落、政黨、城邦、甚至國家或者種族身上。 

## 例子
以下係一啲扣帽嘅例子：

### 例子 1
:A 君：老細，你聽到我講咗噉多嘢，就知 B 君先係你應該炒嗰個人啦。我肯定阿 B 君實會嚟你呢度講啲大話諗住逃避個責任嘅，佢之前講過大話，唔好聽佢噏。

喺呢句嘢當中，A 君喺度做緊扣帽嘅動作，諗住喺 B 君有機會發現之前就攻擊 B 君嘅品格，並且靠噉嚟嘗試否定 B 君可能會講嘅所有嘢。如果佢老細真係聽佢噏而就噉否決嗮 B 君講嘅嘢嘅話，佢老細都係犯咗扣帽嘅謬論。

### 例子 2
:A 君：我諗我啲論證都夠充分㗎喇，等睇我對手點樣嘗試用佢嗰啲荒謬嘅歷史嚟詏赢啦。

喺呢句嘢當中，A 君喺度嘗試「喺個井度落毒」：就算佢對手真係曾經喺歷史知識上犯過錯都好，都唔等如佢對手今次唔會講到啲有道理嘅論證出嚟。

## 睇埋
*認知偏誤
*情報操作
*謬論
**唔啦更謬論
**人身攻擊謬論
**訴諸嘲弄
*黑色宣傳
*標籤效應
*砌生豬肉

## 攷

## 拎
*Newman Reader – Apologia (1865) – Preface.
*Name-Calling, Propaganda Critic.
*Name-Calling, Source Watch.
東港鎮

**東港鎮**喺臺灣屏東縣西部中段沿海，北臨新園鄉、崁頂鄉，東鄰南州鄉，西南隔臺灣海峽同琉球鄉相望，南接林邊鄉。以東港迎王平安祭典聞名全國。

東港喺屏東平原南端，東港溪自東港同新園鄉交界出海，地勢平坦加上濱海，所以產業以漁業同農業為主，但亦因地勢低漥及同排水唔好，東港不時有洪水同海水倒灌等災，氣候上則屬熱帶季風氣候。

呢幾年嚟因黑鮪魚嘅身價暴漲同大鵬灣國家風景區嘅成立，令觀光業蓬勃發展。

本鎮係屏東縣第二大鎮，人口係全縣第五多嘅鄉鎮，僅次於屏東市、潮州鎮、內埔鄉、萬丹鄉，人口約4萬7千人，多分布喺興東、船頭兩大里。

## 行政區

*新勝里、頂新里、頂中里、東和里
*興台里、中興里、朝安里、八德里
*豐漁里、盛漁里、興漁里、鎮海里：居民將呢四里併稱為**三漁一海**。
*嘉蓮里、南平里、東隆里、共和里
*興東里、興農里、興和里
*大潭里、船頭里、下廍里
*大鵬里（已併入大潭里、船頭里、下廍里）

東港鎮2018年4月底人口4萬7840，而鎮內總共劃分為22里，但隨住近幾年人口逐漸往市郊發展遷徙，里鄰人口數發展極之唔均衡，行政資源難以公平分配同有效運用，為咗令基層里鄰行政組織人力調配符合實際需求，針對戶數同人數較少嘅里鄰合併，戶數同人數較多嘅就拆分，由公所提出後交由代表會審議。最大嘅興東里就有1萬1049人，但最細嘅頂中里只有454人。現任鎮長徐志雄提案行政區域里鄰調整案，東港鎮民代表會已喺2018年5月15號審查通過，將報屏東縣政府核定，預定2021年7月1嘅施行，屆時生效日以公告為準。

東港鎮里鄰調整過後將維持22里，但人口數將維持2千人左右嘅平均分布。重新規劃嘅里鄰主要以道路為界並符合現況來進行劃分：頂新、頂中、東和3個里合併成頂中里，興台、中興、八德3個里合併成福德里，船頭里拆成船頭、東津2個里，興東里拆成內關帝、新街、東光、東新4個里。較特別嘅係，未來行政中心「東津里」，就從原船頭里獨立出嚟並取名自東港古地名，「內關帝里」亦係取自舊地名，並從原興東里獨立出嚟。

## 攷

類:屏東縣
琉球鄉

**琉球鄉**係隸屬臺灣屏東縣嘅一個鄉，全境坐落於臺灣本島西南外海，管轄範圍係琉球嶼（俗稱「小琉球」）全島，面積約 6.8 km2，係縣內面積最小嘅鄉鎮市；人口密度係全縣第二，僅次於全縣唯一嘅縣轄市屏東市。

## 人口

## 行政區

## 攷
超時空接觸

《**超時空接觸**》（***Contact***）係一部1997年美國科幻電影，由Robert Zemeckis做導演，改編卡爾薩根嘅1985年英文同名小說。主演係茱迪科士打、馬修麥康納希。
普朗克溫度

**普朗克溫度**，以德國物理學家普朗克命名，係溫度嘅單位，簡記為T_P。佢係自然單位系統中普朗克單位，並且係代表量子力學中嘅一個基礎極限嘅普朗克單位。普朗克溫度係溫度嘅基礎上限；現代科學認為推測任何嘢比呢個溫度更熱係冇意義嘅。根據現時嘅物理宇宙學，呢個係宇宙大爆炸第一個瞬間嘅溫度（第一個單位普朗克時間）。

T_P = \frac{m_P c^2}{k} = \sqrt{\frac{\hbar c^5}{G k^2}} =
1.416833(85) × 1032 開氏 

其中：

m_P係普朗克質量

*c*係真空中嘅光速

\hbar係普朗克常數

*k*係玻爾茲曼常數

G係萬有引力常數

括號入面嘅兩位數係最後兩位不確定性（標準差）。
楊氏不等式

喺數學上，**楊氏不等式**，指出：假設 a、b、p 同 q 係正實數，且有 \frac{1}{p}+\frac{1}{q}=1，咁樣：

:ab \le \frac{a^p}{p} + \frac{b^q}{q}

:等號成立當且僅當 a^p = b^q，因為呢個時候ab = a(b^q)^{1 \over q} = aa^{p \over q} = a^p = {a^p \over p} + {b^q \over q}

楊氏不等式係加權算術－幾何平均值不等式嘅特例，楊氏不等式係証明赫爾德不等式嘅一個快捷方法。

## 證明
我哋知道函數f(x) = e^x係一個凸函數，因為佢嘅二階導數恒為正。從而我哋有：

:ab = e^{\ln(a)}e^{\ln(b)} = e^{{1 \over p}\ln(a^p) + {1 \over q}\ln(b^q)} \le {1 \over p}e^{\ln(a^p)}+{1 \over q}e^{\ln(b^q)} = {a^p \over p} + {b^q \over q}

呢度我哋用咗凸函數嘅一個性質：對任意 t，如果 0，就有：

:f(tx+(1-t)y)\leq t f(x)+(1-t)f(y)

## 推廣
設\phi : \mathbb{R} \rightarrow \mathbb{R}係一個連續、嚴格遞增函數而且 \phi(0)=0。下面嘅不等式成立：
: ab \leq \int_{0}^a \phi(x) dx + \int_{0}^b \phi^{-1}(y) dy 

觀察\phi(x)嘅圖形，好容易睇出呢個不等式嘅一個直觀証明：以上兩個積分式所表示嘅區域之和比由a同b組成嘅矩形嘅面積大。
譚秉源

**譚秉源**係香港中華基督教會燕京書院前校長（2008年至2013年5月15號）。

## 簡歷
* 1973年香港培正中學畢業。
*1977年中文大學畢業，主修地理。

* 2012年8月成為教育局「開展德育及國民教育科委員會」委員。

* 2012年9月至10月期間，發起「反日軍國、罷買日車」師生簽名行動。

* 2013年2月8號，畀報紙揭發各有家室嘅譚秉源同助理校長陳秀美喺2月初學校農曆新年假期時結伴同遊日本大阪五日四夜，關係曖昧。譚秉源喺2013年2月辭職，由梁大輝署理校長職位。同年5月由梁國基先生接任。

## 公職
* 香港教育專業人員協會第一屆監事會(1992-1994年度)副主席

* 香港教育專業人員協會第二屆監事會(1994-1996年度)主席

* 香港教師中心主席

## 攷

類:香港中學校長
類:香港醜聞
類:香港培正中學舊生
秉源
黑鷹15小時

《**黑鷹15小時**》（***Black Hawk Down***）係一部2001年戰爭電影，由列尼史葛做導演，改編Mark Bowden嘅1999年英文同名非虛構書。主演係Josh Hartnett、Ewan McGregor、Eric Bana、Tom Sizemore、William Fichtner、Jason Isaacs、Tom Hardy（佢第一次演出嘅電影）、Sam Shepard。
佛朗哥雷貝洛

**馬高斯·佛朗哥·雷貝洛**（，）係巴西軍事同政治人，1912年至1914年做塞阿拉州州長。 

雷貝洛喺1940年4月29號喺薩爾瓦多死咗，終年89歲。
林克霖

**林克霖**，花名**龍心**（），係一位中國大陸出生網絡紅人。

## 事件
### 言行
2012年3月25號，林克霖到中環蘭桂坊一帶得知梁振英當選行政長官後就話：「香港人會好大鑊」。同年4月28號Lady Gaga到達香港，林克霖指著佢架車話香港粉絲都係傻。5月13號母親節當日，林克霖手持玫瑰花，向《城市論壇》女性嘉賓包括李慧琼、劉健儀等人要求影相，而主持人謝志鋒見到林克霖都情不自禁話：「上次被你嚇怕」。

### 涉自稱黑社會遭帶走
2012年4月1號，林克霖到維多利亞公園進行《城市論壇》節目期間話自己係「美國三藩市福清幫第二把交椅龍心438」，遭主持人謝志峰阻止發言。節目結束後，差人就有關三合會言論拘捕林克霖。由於節目係現場直播，同林克霖語出驚人而瞬即網絡爆紅，並成為高登討論區2012年3月「每月之星」。之後，林克霖去做《3D古龍群俠傳 Online》重定兵器譜新手代言人，同擔演十大惡人歐陽丁一角。

### 非禮女藝人而入獄
2012年6月，林克霖上電台做節目期間涉嫌胸襲非禮仙樂都，吳堯堯，而坐監21日。法官用報告評估過林克霖心理後，認為佢唔適合入住精神病院，但建議佢去精神科門診治療。

### 咬傷西九文化區保安
2018年9月，林克霖同女友去西九文化區欣賞樂隊表演期間衝到台上，保安員上前制止。雙方發生衝突時，林克霖咬傷一名保安一隻手背。事後警方控告林克霖一項襲擊致造成身體傷害罪。佢個女友亦涉嫌阻礙警員拘捕龍心，遭控一項抗拒警務人員罪。

### 到東涌踩場

2018年11月，林克霖現身香港東涌論壇。同月11號，林克霖到「光復東涌」行動現場，批評有關社運，期間高呼粗口句語：「你尋日做乜X我老頂周浩鼎」。

### 「國歌18區覺醒」
2019年8月18號，龍心喺「反送中」金鐘示威現場現身，，批評反逃犯條例修訂運動。

同年內，佢亦喺各區多次播放中華人民共和國國歌、《包青天》主題曲等，更不斷自稱做「香港區域領袖」、「香港唯一希望」、「共產黨未來主席」或「共產黨第二把交椅」，令到圍觀嘅人熱血沸騰。佢更自稱呢啲做行為藝術嘅頂峰，無需「時代革命」，只需「時代領袖」，就能夠帶領中國邁向國際，戰勝美國網戰（圍堵中國政策）。

### 懷疑有精神病
香港精神病專科醫生范德穎話，社會壓力令林克霖可能患有人格分裂。不過，林克霖一系列人格都認識到對方人格而同一般解離症個案有分別。

## 睇埋
*《仁心解碼II》

## 參考

## 出面網站

*
美中經濟暨安全檢討委員會

**美中經濟暨安全檢討委員會**（英文：**United States-China Economic and Security Review Commission**、非正式簡稱：**US-China Commission**或**USCC**）係一個美國政府機構，2000年10月通過國會授權設立，負責監督同調查美利堅合眾國同中華人民共和國之間關於國家安全，貿易等問題。成員由兩黨國會議員任命，每年發佈年度報告，係美國國會、白宮，決定美中政策一個重要指南。

## 對[[台灣]]關係

中央通訊社報導，中華民國總統蔡英文2018年5月22號喺中華民國總統府接見美國國會USCC訪問團時話，希望美國將中華民國列入「鋼鋁232關稅案」豁免名單。

## 睇埋
* 中美關係
* 中美戰略安全對話
* 美中關係全國委員會
* 中美貿易戰

## 參考

類:中國-美國關係
光復東涌

**光復東涌**係一個香港社會運動，2018年11月11號發生，針對港珠澳大橋通車同中國大陸遊客令香港新界東涌一帶引起社會問題，活動以舉報「黑工導遊」的方式進行，打擊非法旅行團。

## 背景

自中華人民共和國政府推動一帶一路政策連帶項目港珠澳大橋通車後，隨即為香港帶來問題，改變東涌新市鎮原本面貌同東涌人生活方式，受影響包括：當地空氣污染、固體廢物污染等環境爭議。報道引用環境保護署資料指出，東涌空氣污染問題增加，東涌監測站錄得PM2.5、PM10分別上升39%同49%，而PM2.5含量更超出世衞安全標準。此外，香港特區政府官方支持及宣傳「一帶一路」政策。

同時，東涌居民亦受到中國大陸非法旅行團問題困擾。大批旅客每逢周未周日到香港東涌同大嶼山各區購物遊覽，即使平日都有好多人。而市中心B6巴士總站中午過後就有幾千人等車，人龍長達100米，需等最少40分鐘先可上車。區內居民抱怨旅客迫爆、聲浪過大、影響生活、要求將巴士站遠離民居。而多個商場人流如卿，茶餐廳同快餐店座無虛席，需大排長龍，洗手間衞生情況亦變得惡劣。居民指部分貨品被遊客激速搶購一空，嚴重影響民生，有唔同聲音以「淪陷」形容東涌，如：now新聞、公民黨、黃世澤、謎米香港、香港01、美洲台灣時報、香港經濟日報

2018年11月10號下午，針對訪港大陸違法旅行團、黑工導遊問題，有組織到港鐵東涌站附近發起公民監察行動。荃灣區議員譚凱邦指，觀察到有過半數係黑工導遊帶領中國大陸旅行團，應予打擊。民建聯成員、香港立法會議員兼東涌南區議員周浩鼎認為，太多人流聚集客乘搭B6巴士站太接近民居，影響居民，要求緊急搬走。

根據《香港法例》，訪港旅行團隨團需要有香港登記領隊。不過，多數即日遊中國大陸旅行團涉及無牌經營。中國大陸領隊當「黑工」涉及違反《旅行代理商條例》。商務及經濟發展局局長邱騰華表示關注違規旅行團情况，向廣東省港澳辦提出有關問題。廣東省文化旅遊廳已答覆港府同下達指令，泛涉及訪港旅行團都要守香港法例。

## 經過
### 發起
雖然香港政府呼籲中國大陸旅客，離開東涌市區就去乘坐A線巴士，或或B5到欣澳，但無助改善情況。其中往尖沙嘴A21巴士站有50人排隊，全部係散客。新大嶼山巴士負責人黃良柏話，當晚9點左右大概有1萬5,6千左右人次使用B6巴士服務，上周六全日就有1.3萬到1.4萬人次。

2018年11月9號，香港警察向本土派組織「東涌人」發出「不反對通知書」。「東涌人」計劃2018年11月11號當日會針對無當地接送領隊，同一人帶多團問題展開行動，包圍違規帶隊人後交由警方執法。

### 過程

2018年11月11號下午1點左右，好多差人到東涌區內巡邏。東涌地區組織「東涌人」個facebook已發出提醒公告，14點30分開始「光復行動」，以打擊「不明來歷旅行團」。據報當日行動重末開始，就有中國導遊稱只帶遊客到口岸而唔入東涌。光復行動一開始，就有示威者周圍走。警方質疑集會已變成遊行，因而截查並警告王進洋。王進洋隨即宣布解散集會，稱示威者可自由行動，繼續打擊非法旅行團。

期間建制派團體珍惜群組到場，有成員展示「本是同根生 陸港一家親」的示威橫額，大聲高叫政治口號而引發雙方罵戰，警員須到場居中分隔。有珍惜群組的支持者用腳踢記者。有位老婦搶走光復行動支持者手機阻礙拍攝，最後被差人帶走。

下午3點左右到3點28分，新民黨主席葉劉淑儀聯同該黨當區區議員傅曉琳得到大批警方護送下現身同走頭。葉劉淑儀向現場人士提到影響居民問題。佢先呼籲坐地遊客起身，再要求「珍惜群組」示威者將大聲公音量收細。而「光復東涌」參與者想包圍同要求對話唔成功，批評建制派當年支持建大橋。葉太隨即有20名警員護送，匆匆離去。。

下午3點半，新大嶼山巴士、冠忠巴士主席黃良柏到巴士站了解情況，荃灣區區議員譚凱邦向佢高呼「你為大嶼山做咗啲咩嚟？」。黃良柏用粗口辱罵回應，雙方一度情緒激動，差人又送走多一個人。

### 影響
東堤灣畔商場萬寧分店用安全理由關門，部份受訪購物旅客表示失望。

## 回應
### 親共媒體評論
行動開始前，中國共產黨機關報同其他親共媒體發表批評交章，包括：《環球時報》同《大公報》等媒體宣稱參與者係「香港獨立運動」人士，係「亂港派」。《點新聞》指行動會挑起港中矛盾。《香港商報》宣稱行動重點係反對一帶一路基建人士「心理扭曲」。

激進親共派組織亦齊聲評擊同落區進行對抗活動。港人講地質疑有人借故滋事，佢估計會出現有人打交。藍絲帶團體「珍惜群組」去現場發起「本是同根生」行動，批評「東涌人」撕裂兩地人感情。不過，「珍惜群組」成員對葉劉淑儀栽上「賣港賊」之類扣帽子罪名，並扣上「學生好似黑社會」，行動支持者係「支持港獨、起義」，「學生會的行為」等「帽子」。

### 香港建制派
葉劉淑儀去過現場後話已理解市民怨憤，承諾會向政府部門反映東涌人流等問題。《明報》2018年11月13號報導，葉劉淑儀認為口岸完善就無混亂場面。旅議會指：香港歡迎各地旅客，唔好無禮對待。

### 行動支持者或其他
2016年1月，大嶼山發展諮詢委員會發表多項發展大嶼山建議，但就當地人指報告無接受居民意見，無視生態。當時，「東涌人」群組成員王進洋就已經話，特區政府配合中國大陸十三五規劃就會有「光復東涌」行動。

## 睇埋
*保護主義
*中華人民共和國國家安全部
*走私
*港澳個人遊
*香港旅遊業

## 參考

## 注釋

類:香港2018年
香港境內水貨客問題

**香港境內水貨客問題**指大量走私水貨過境中國大陸旅客，俗稱「水貨客」。由香港利用各種途徑運送貨物到中國大陸（香港至中國邊境關口），引致對香港各區市民日常生活造成各種滋擾同社會問題。2012年至2013年期間，水貨客問題更引發民間組織光復上水站抗議活動，迫令香港特區政府公布相關一系列打擊水貨客措施，包括統籌多個執法部門組織特遣隊，同進行聯合執法行動等等。但係到2015年，水貨客問題惡化擴大到邊境以外地區，如上水延伸至屯門新市鎮，再次激發起光復屯門、捍衛沙田、光復元朗同遊覽完上水去屯門大量抗議活動。

## 睇埋
* 走私
* 平行進口貨品
* 北區水貨客關注組
* 港澳自由行
* 附例特檢隊
* 廣州限外令

## 參考
光復行動

**光復行動**，**2015年光復行動**，係指本土主義思想嘅香港人針對香港水貨客問題、中國大陸自由行問題等港中矛盾，由下而上發起一連串抗爭，國族運動。事件令兩地以至國際社會關注香港主權移交問題，而行動最終令到中共機關報批評，並迫使中國政府實施一周一行。

## 過程
### 導火線
香港同其他旅遊國家一樣，受到中國遊客影響。平衡進口同出口方面得到中國政府、特區政府、建制派「包容（實為縱容）」下，愈搞愈多走私。好多北方人化身不速之客，搶空香港日用品物資，然後轉手圖利。水貨客佔領香港街路同馬路，重成日「分贓」後搞到周街垃圾同包裝盒，產生聲浪。雷同經濟戰、污染同噪音，情況嚴重影響民生，改變港人生活方式。

雨傘革命結束後，旺角一帶出現「鳩嗚團」，佢班友聲言「購物」但實情係流動聚眾示威。2014年12月尾，上水有一間拉麵店發起「抗水貨客，撐拉麵店」行動，反抗水客佔用店門外，當街道係執貨區。當鳩嗚團可能搞上水時，差人已開始驅散水貨客。本土派人士採用「鳩嗚團運動」模式發起行動，而食物環境衞生署（食環署）都加入混戰。

### 發展
香港公職人員食環署人員管衛生拉人時，有時中國水貨客借機打人。

部份光復人士向水貨客進行多種行為：包圍作戰、引發罵戰、攻擊水客貨物同旅行喼等。差人試圖維持秩序。當時好多人好亂，有人形容係「戰爭」、「暴動」。
* 光復上水
* 光復上水站
* 光復元朗
* 光復屯門
* 捍衛沙田

### 影響
* 事件令香港服務業界親中派即時受到明顯經濟打擊。2015年3月中開始，商務及經濟發展局蘇錦樑表示，行動令大陸客數字由升轉跌。2015年年初一至初七同2014年同期相比下跌4.3%，個人遊更跌8.6%；3月，大陸客總人次跌13%，個人遊跌幅接近19%。據報，香港藥房會有結業潮。《東張西望》反指，專做自由行生意就會有影響，但做街坊生意就會無事。
* 親中派聲音認為，事件會損害香港「國際上好客形象」。中國大陸五毛借機辱罵港人；有自由行聲言以後唔會再去香港。政府開始推出政策回應行動，如將一簽多行改為一周一行。

## 組織
香港本土運動組織
：
* 香港民族陣綫
* 科大行動
* 勇武前綫
* 學生動源
* 熱血公民
* 本土民主前線等

## 睇埋
* 香港行人專用區
* 廣場舞
* 維權運動
* 保護主義
* 香港自治運動
* 香港獨立運動
* 廣東道驅蝗行動

## 參考

## 註

## 出面網頁
* 
*北區水貨客關注組Facebook
丁丁歷險記 (電影)

《**丁丁歷險記**》（***The Adventures of Tintin***）係一部2011年3D動畫冒險電影，由史提芬史匹堡做導演，改編Hergé嘅漫畫《天天歷險記》。主演係Jamie Bell、Andy Serkis、丹尼爾基克、Nick Frost、西蒙柏奇。
機關報

**機關刊物**係指由政黨、政府機關或社會團體出版嘅報紙、雜誌等，用嚟發佈消息，宣傳自己嘅主張、政策，影響社會輿論。其中由政黨出版嘅機關報又叫「黨報」。政治團體出版嘅機關報通常帶有強烈嘅政治色彩，立場鮮明。而學術機構等非政治團體嘅機關報就往往以消息發佈為主。
賓夕法尼亞蘇美爾語詞典

**賓夕法尼亞蘇美爾語詞典**（，縮寫：**PSD**）係一個學術項目，致力編寫一本詳盡嘅蘇美爾語詞典。項目源自賓夕法尼亞大學嘅考古學及人類學博物館，由私人捐款同全美人文科學基金撥款支持。項目喺1974年開始，仿效1921年開始嘅芝加哥亞述語詞典。1984年，第一輯B字頭嘅單詞出版。初初印得750份，但好快就以每本40美金賣晒，跟住加印。

## 參考

## 出面網頁

* 
* Online dictionary
香港珠寶小姐

**香港珠寶小姐**係香港選美活動，由香港珠寶製造業廠商會搞，目的係搵人宣傳香港嘅珠寶設計。頭一屆比賽響2010年搞，由2011年開始改做每兩年一次，評審嚟自香港貿易發展局珠寶業諮詢委員會、香港中華廠商聯合會同其他業界人士。

受社會運動影響，原定2019年舉辦嘅香港珠寶小姐競選宣佈取消。之後受疫情影響，原定2021年舉辦嘅香港珠寶小姐競選亦未有舉辦。到2023年即使疫情完結，香港珠寶小姐競選亦再一次冇復辦，代表已經無限期停辦。

## 歷屆得獎者

## 參考

## 出面網頁
*香港珠寶小姐
白岩松

**白岩松**（；；），蒙古族，內蒙古呼倫貝爾盟海拉爾市出世，中國中央電視台記者、主持人同埋作家。
## 爭議
佢嚮2008年發表過唔支持杯葛家樂福嘅文，俾新華網評論文章批評。

喺2008年10月7號嘅新聞節目中，佢鬼上身、木作大、仲不時微微噉頭揈揈，耐唔中口齒唔清，疑似飲醉。

## 書類作品
*《痛并快樂著》（2000年）
*《岩松看日本》（2008年）
*《幸福了嗎？》（2010年）
*《白岩松：白說》（2015年）
## 歌曲
*《祝福》（作詞，零點樂隊，2002年）
*《逝年》（翻唱）

## 攷

## 出面網頁
*
*
活死人凶間

《**活死人凶間**》（***Dawn of the Dead***）係一部2004年美國動作恐怖電影，由薩克薛達做導演，套戲係重拍翻George A. Romero嘅1978年電影《*Dawn of the Dead*》。主演係Sarah Polley、Ving Rhames、Jake Weber、Mekhi Phifer。
滋味旅程

《**滋味旅程**》（***Chef***）係一部2014年美國喜劇劇情電影，由莊法來奧做導演、監製、編劇。主演係莊法來奧、Sofía Vergara、John Leguizamo、施嘉莉祖安遜、Oliver Platt、波比簡拿威、德士甸荷夫曼、羅拔唐尼。
可達謝公祠

，堂號**雅慶**，係廣東廣州一祠堂，大清光緒辛卯年（1891年）起好，喺白雲區太和鎮沙亭南路29號（沙亭崗入面近沙亭崗巴士總站北邊附近）。

佢係太和鎮武術協會嘅沙亭崗訓練基地。2008年1月俾沙亭崗村醒獅隊定佢做南海黃飛鴻中聯武術龍獅協會分會；2011年5月10號俾白雲區人民政府公佈佢做登記文物。

## 攷

類:廣州古蹟
謝
類:廣州市白雲區
3​個小生去送殯

《**3個小生去送殯**》（***Last Flag Flying***）係一部2017年美國搞笑電影，由Richard Linklater做導演，改編Darryl Ponicsan嘅2005年英文同名小說。主演係史提夫加維、Bryan Cranston、羅蘭士費斯賓。呢套戲嘅粵語譯名係模仿嗰排有個叫《三個小生去旅行》嘅電視節目。
大力戰神

《**大力戰神**》（***The Legend of Hercules***）係一部2014年美國3D動作奇幻電影，由Renny Harlin做導演。主演係Kellan Lutz、Gaia Weiss、Scott Adkins、Roxanne McKee、Liam Garrigan。
馮華健

**馮華健**（**Fung, Daniel R.**，）係香港資深大律師，中國人民政治協商會議全國委員會（簡稱全國政協）委員特邀香港人士（第十屆至今）。

## 履歷
馮華健1994年成為香港頭一位唐人律政專員，1997年成為特區頭一位法律政策專員，負責制訂香港政府嘅法律政策。1998年離開政府，先後喺哈佛大學擔任訪問學者同喺耶魯大學擔任高級訪問院士。1999年年中創立「中國法律協會」，並成為創會會長。2002年至2008年做廣播事務管理局主席。

馮華健多次喺重大訴訟處代表香港政府，包括1998年指立法會議事規則違反《基本法》；2004年喺領匯事件處代表香港房屋委員會。喺2009年又代表過電訊盈科小股東成功阻止電訊盈科私有化。

## 學歷
* 倫敦大學學院法學士（1974年）
* 倫敦大學學院法學碩士（1978年）

## 榮譽
* 銀紫荊星章（2003年）
* 非官守太平紳士（2004年）

## 部分公職
* 中國和平統一促進會香港總會會務顧問
*香港島各界聯合會榮譽顧問
*香港中華文化總會名譽會長

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(港區全國政協委員)。

## 註

## 出面網頁
* 
* 
* 
* Fung, Daniel R., S.C. | Hong Kong Bar Association，香港大律師公會
* 馮華健 先生 | CUSEF，中美交流基金會

類:全國政協香港委員
類:倫敦大學學院舊生
華健
馮驊

**馮驊**（，），係香港高等法院法官。

1993年被委任為香港司法機構裁判官。1998年被委任為區域法院法官，2001年被委任為首席區域法院法官，2006年被委任為香港高等法院原訟法庭法官。2009年被委任為選舉管理委員會主席，並分別喺2013年同2017年再度獲委任，佢嘅現任任期到2022年8月16號為止，由陸啟康繼任。

## 攷

## 出面網頁
* 
* 
* 

類:香港法官
類:香港大學舊生
類:新南威爾士大學舊生
驊
彭清華

**彭清華**（；），中華人民共和國湖北大冶政治人。1974年8月參加工作，1976年6月加入中國共產黨。

## 職業
北京大學哲學系哲學專業本科畢業，湖南大學工業外貿專業在職研究生工學碩士學位，中山大學企業管理專業在職研究生管理學博士學位。

第十七屆、十八屆、十九屆中共中央委員。

曾經任職中共中央組織部，中央人民政府駐香港特別行政區聯絡辦公室（香港中聯辦）、中國共產黨廣西壯族自治區委員會書記 。

現任中共四川省委書記。
大昌集團

**大昌集團**（**Tai Cheung Holdings Limited**，）係香港嘅一間地產公司。大昌地產喺全盛時期係「地產五虎將」嘅其中之一。

大暑集團嘅前身大昌建築喺1950年代成立，當時大昌專係收購一啲舊廠房、學校嚟起樓，所以發展出唔少大型項目，例如：青山道473號嘅兩排唐樓，前身係益豐搪瓷廠；依家被稱為馬頭角十三街嘅唐樓群，前身係南洋紗廠。

1970年代，股市同地產市道暢旺，大昌亦喺呢段時期急速發展，起咗唔少樓，例如大同新邨同黃埔新邨，更加買咗喜來登酒店嘅股權，風頭一時無兩。大昌當時都同其他公司夾份起樓，好似同和記合組城都地產，同太古合組太古昌發展，當中太古昌發展重揸住太古城嘅發展權，不過太古有咗做地產嘅經驗之後，就買埋大昌嘅股權。

更加唔好彩嘅係，陳德泰喺1981年過身，得63歲。主席個位即刻由個仔陳斌接手，陳斌成為當時最後生嘅上市公司主席。之後嘅大昌地產都冇咩大型嘅發展，規模自然遠遠唔及地產五虎將嘅其他成員。大昌集團比較近期嘅活動係2012年喺淺水灣投到一塊地，當時市場形容結果係「爆冷」。

依家嘅主席係陳斌，陳德泰嘅仔，亦都係集團第一大股東；而陳德泰另一個女陳秀清就係公司嘅法律顧問，佢亦都係香港另一個地產商鄭維志嘅老婆。原本嘅第二大股東係陳德泰老婆陳潘慧娟，佢2020年死後，股權分畀陳斌同陳秀清。

## 歷史
*1956年，陳德泰成立大昌建築公司。
*1972年，當年香港嘅股市暢旺，大昌地產亦都乘勢上市。
*1981年，陳德泰喺美國過身。

## 發展項目

* 兼善里兩旁嘅唐樓（青山道473號）
* 大角咀「中」字頭樓宇
* 旺角甘霖街「廣」字頭樓宇
* 紅磡黃埔街兩旁唐樓

* 馬頭角十三街
* 美善同大廈
* 馬頭圍大廈
* 黃埔新邨（同和黃夾份）
* 大同新邨（同和黃夾份）
* 太古城第一期（同太古夾份）
守護神傳奇

《**守護神傳奇**》（***Legend of the Guardians: The Owls of Ga'Hoole***）係一部2010年美國、澳洲合拍嘅3D奇幻動畫電影，由薩克薛達做導演，改編Kathryn Lasky嘅《*Guardians of Ga'Hoole*》小說系列。配音演員係Jim Sturgess、Hugo Weaving、Joel Edgerton、Abbie Cornish、海倫美蘭、Geoffrey Rush、Emily Barclay。
小行星8964

**小行星8964**（）係一粒小行星，繞太陽運轉，所屬小行星群係主小行星帶。1960年10月17號人類已經發現到佢存在。

## 發現者
C. J. 范豪登，G. T. 范豪登

## 軌道參數
8964軌道半長軸2.1925380 UA，離心率0.105。軌道週期係1,186 天。

類:小行星
山寨文化

**山寨文化**泛指冒充知名或者權威事物嘅風格，多含貶義。

## 中國市況

改革開放後，中國大陸消費產品生產現象，普遍無視外國智慧財產權，經常跟風仿冒外國最新流行商品。當中國因改革開放後晉升世界工廠，國外品牌廠商到中國設廠，但幾乎零配件供應鏈受限中國境內，令山寨品牌商業間諜容易偷出「商品機密」，並進行複制生產。由於逃避設計、品牌、專利，許可等開發成本，或用較差材質，山寨產品通常具備低價優勢，針對落後經濟地區競爭力。同時，大多山寨產品模仿，冒充知名產品品牌，外觀，用此可欺騙消費者，令市場出現盜版受害者。但亦有情況，山寨產品會修改原產品特性，功能以滿足山寨品用家需要，例如有「超長待機」、「超大音響」、「雙卡雙待機」手機宣稱等，此行為在中國有時會被美化成「第二代創新」。由於發展中國家消費者利己主義行先，維權薄弱，山寨情況比發達國家城市氾濫。盜版使用國第一名係俄羅斯，中國只係第二，大多農村地區。

歐盟指「全球超八成假貨來自中國」，中國商務部孫繼文稱，要由中國政府研究有關報告數據真實性同客觀性https://hk.news.appledaily.com/china/realtime/article/20170629/56892812。

## 睇埋
* 盜版
* 山寨機
* 逆向工程
* 紅色供應鏈
聖賢里

**聖賢里**（）前稱**泰泉里**（），係中國廣東廣州一內街，喺越秀區北京街道，西接北京路，東接府學西街同學源里，全長113m。

大明學者黃瑜同黃佐嘅故居都喺呢度，因而改成噉嘅名。

## 攷
* 人文蔚盛的北京路圣贤里 羊城网
* “四百年里第，十八世书香”——“圣贤里”溯源 越秀区图书馆

類:廣州街道
類:越秀區街道
海城 (搞清楚)

**海城**（）除咗指縣級市海城市外，仲可以係：
*海城區，廣西北海嘅區
*海城地震，1975年發生喺遼寧海城嘅地震
*海城西站，位於海城市嘅火車站
*海城經濟開發區，海城市下轄嘅政區型開發區
*海城縣，中國舊有嘅縣，多處
*海城街道，浙江溫州龍灣區嘅街道
*海城鄉，多處
*海城鎮，多處
*海城 (城郭)，城池嘅一種
*海城中學校·高等學校，日本東京新宿區嘅私立中學
*海城中學校，韓國慶尚南道南海郡嘅私立中學
*海城副正，亦即李淃
*海城坊，越南嘅坊，多處
*海城社，越南廣治海陵嘅社
劉迺強

**劉迺強**（，），籍貫廣東，中華人民共和國第十屆全國政協委員、全國政協香港區委員、香港特別行政區第三任行政長官選舉委員會委員、致遠文化服務有限公司行政董事，並於2007年獲委任為香港特別行政區基本法委員會委員，接替鄔維庸嘅遺缺。2013年，擔任第十二屆全國人民代表大會常務委員會香港特別行政區基本法委員會委員。曾經使用艾凡為筆名。

## 背景
劉氏曾就讀於聖保羅男女中學及香港大學，獲社會科學學士，係聖約翰學院走讀生，期間同陸文強同埋馮可強三人合稱「學運三強」，編輯《學苑》。

劉氏喺1982年成為匯點創會會長，直至1988年任滿轉任主席，係當年「民主回歸派」嘅旗手。1992年匯點內部因對彭定康嘅政改意見分岐而分裂，劉氏同一啲反對彭定康政改嘅會員脫離匯點。匯點其餘成員隨後同港同盟合併為今日嘅民主黨。

劉氏其後長期活躍於環保運動，曾經擔任促進有機耕種嘅綠色團體「綠田園」主席達十年咁耐。

2006年，佢喺選舉委員會界別分組選舉自動當選成為選委（中國人民政治協商會議）。

## 參考

*《政協劉迺強：喊還政於民如港獨 司徒華：不還政於民如何建設民主中國》 明報 2004年5月30號
*《劉迺強：89六四晚「一定有人死嘅」》 明報 2004年6月2號
*《劉迺強責支聯會借遊行拉票 籲勿太執着計較 大家應面對未來》 香港商報 2004年5月31號
*《劉迺強:朋友，你已受襲了！》 信報 2012年1月10號

## 連出去
*劉迺強個人網頁
Summit

**Summit**（意思係「高峰」），實驗室代號「OLCF-4」，係IBM爲美國能源部旗下橡樹嶺國家實驗室開發建造嘅超級電腦。機組已經喺2018年6月8號落成，理論運算可以去到200 PFLOPS，超過峰值運算性能125 PFLOPS嘅神威太湖之光，係世界上最快嘅超級電腦。2018年6月25號正式獲TOP500認證為全球最快嘅超級電腦。

## 參考
特務型戰

《**特務型戰**》（***The Man from U.N.C.L.E.***）係一部2015年美國動作間諜電影，由佳烈治做導演，改編1964年美高梅嘅英文同名電視劇。主演係亨利卡菲爾、Armie Hammer、艾莉西亞菲瑾德、Elizabeth Debicki、Jared Harris、曉·格蘭特。
神威·太湖之光

**神威·太湖之光**（）係由中國國家並行計算機工程技術研究中心研制嘅超級電腦，2016年6月20號喺LINPACK中以93PFLOPS嘅測試結果超越咗天河2號（LINPACK成績大約係34PFLOPS），成爲世界上最快嘅超級電腦，直到2018年6月8號俾美國嘅超級電腦Summit超越。「太湖之光」嘅命名，源自無錫旁邊嘅太湖。目前神威·太湖之光部署喺江蘇省無錫市嘅國家超級計算無錫中心，由清華大學負責運營。

神威·太湖之光都係中國大陸首度自行設計唔使用英特爾等美國公司嘅核心產品而登上TOP500第一名寶座嘅超級電腦。呢個機組被認為係中國政府面對美國政府限制英特爾、輝達等廠商對華出售運算裝置嘅正面回應，核心組件都由中國自主設計並喺中國生產。

## 參考
魔戰王：貝奧武夫

《**魔戰王：貝奧武夫**》（***Beowulf***）係一部2007年英國、美國合作嘅3D電腦動畫奇幻動作電影，由做導演同監製，尼奧基文同編劇，改編同名嘅古英文史詩《卑奧胡夫》。配音演員係、安東尼鶴堅斯、羅冰活麗、、尊麥高維治、基斯賓高化、、安祖蓮娜祖莉。

## [[情節]]

## 演員
*  飾演 
* 基斯賓高化 飾演 格倫戴爾
* 安祖蓮娜祖莉 飾演 
* 安東尼鶴堅斯 飾演 
* 尊麥高維治 飾演 
*  飾演 
* 羅冰活麗 飾演 
*  飾演 Ursula
摔角魂

《**摔角魂**》（**Soul Of Pro Wrestling**）係香港電視娛樂製作嘅真人騷節目，2018年11月16號開始逢禮拜五深夜（禮拜六凌晨）00:30-01:00喺ViuTV播。節目由香港摔角手何顥麟同佢團員用「真人騷」方式，介紹日本同香港之間嘅摔角文化同特色。

## 每集一覽

## 節目調動
*2018年12月14號：由於《2018 MAMA亞洲音樂大獎 – 香港站》直播時間超時一個鐘，所以臨時暫停播映一集。

## 出面網頁
*ViuTV：摔角魂
Good Night Show 發洩擂台

《**Good Night Show 發洩擂台**》（）係香港電視娛樂製作嘅遊戲節目，亦係「Good Night Show」系列嘅節目。呢個節目由2018年11月19號到12月5號，喺逢禮拜一到三晚九點四十五分到十點半，喺ViuTV播映，2018年12月11號開始改喺逢禮拜二同三同一時段播。節目主持人係林曉峰、陳俞希同英健朗（小占）。每集會邀請兩位背景唔同嘅「壓力人士」玩破壞性嘅遊戲，最後重有機會贏到10萬蚊港紙。頭30集係普通人版，第31集開始係明星版。

呢個節目嘅「電視版」會將參賽者講嘅粗口過濾，而喺網上平台發佈嘅「足本版」就照播嗰啲粗口。

## 每集一覽
### 普通人版

### 明星版

## 節目調動
*2019年1月1號：由於直播《2018年度叱咤樂壇流行榜頒獎典禮》，所以暫停播映一集。
*2019年2月6號：由於播映《第四十一屆十大中文金曲 - 「用心．聽」音樂會》，所以暫停播映一集。
*2019年3月12號：由於直播《KKBOX 香港風雲榜》，所以暫停播映一集。

## 出面網頁
*ViuTV：Good Night Show 發洩擂台
Good Night Show 個個得把口

《**Good Night Show 個個得把口**》（；原名《**Good Night Show 只有更荒謬**》）係香港電視娛樂製作嘅清談節目，亦係「Good Night Show」系列嘅節目。呢個節目由2018年11月22號開始，喺逢禮拜四同五晚九點四十五分到十點半，喺ViuTV播出。節目固定主持係張堅庭同曾美華，非固定主持有劉思美同鄺靜嘉，演出者包括李文意、王頌茵、李健邦、郭梓俊、羅佩芝等。兩位固定主持同幾位嘉賓用第一身角度體驗事件，又用嬉笑怒罵嘅形式為觀眾揭開社會上最荒謬嘅一面。

## 每集一覽

## 節目調動
*2018年12月14號：由於直播《2018 MAMA亞洲音樂大獎 – 香港站》，所以暫停播映一集。

## 註

## 出面網頁
*ViuTV：Good Night Show 個個得把口
伽倪墨得斯星

**伽倪墨得斯星**（**1036 Ganymed**），即係**小行星1036**，係太陽系小行星帶嘅一粒小行星，喺1924年10月23號發現。
加斯普拉星

**加斯普拉星**（**951 Gaspra**），即係**小行星951**，係太陽系小行星帶嘅一粒小行星，喺1916年7月30號發現。
艷后星

**艷后星**（**216 Kleopatra**），即係**小行星216**，係太陽系小行星帶嘅一粒小行星，喺1880年4月10號發現。
梅西爾德星

**梅西爾德星**（**253 Mathilde**），即係**小行星253**，係太陽系小行星帶嘅一粒小行星，喺1885年11月12號發現。
斯坦斯星

**斯坦斯星**（**2867 Šteins**），即係**小行星2867**，係太陽系小行星帶嘅一粒小行星，喺1969年11月4號發現。
因特拉姆尼亞星

**因特拉姆尼亞星**（**704 Interamnia**），即係**小行星704**，係太陽系小行星帶嘅一粒小行星，喺1910年10月2號發現。
阿莫爾星

**阿莫爾星**（**1221 Amor**），即係**小行星1221**，係太陽系小行星帶嘅一粒小行星，喺1932年3月12號發現。
貺神星

**貺神星**（**217 Eudora**），即係**小行星217**，係太陽系小行星帶嘅一粒小行星，喺1880年8月30號發現。
撥號上網

**撥號上網**係指通過本地電話線經連上互聯網，喺1990年代網絡啱啱興起時比較普及，但係因為收費昂貴、速度慢，慢慢畀寬頻連線取代。

撥號上網時會霸住條電話線，冇得打出打入電話，開始連線時會有聲響，亦比較容易斷線。一般按分鐘或者秒收費，上網速率最高達到56。

## 出面網頁
*  

類:互聯網
明治憑甚麼

《**明治憑甚麼**》（**Meiji Restoration 150th Anniversary Travelogue**）係香港奇妙電視製作嘅旅遊節目，由項明生、黃芳雯主持，策劃及撰稿項明生、導演張景亮、編審魏秋姍、監製黃浩權、創作總監王喜。由2018年10月28號到2019年1月27號逢禮拜日22:30－23:30喺香港開電視首播。節目襯2018年係日本明治維新150週年，主持會去鹿兒島、長崎、下關、萩市、京都、東京、盛岡、青森、函館、小樽、札幌等15個日本城市，介紹點解明治維新咁成功。

## 每集一覽

## 節目調動
*2018年11月18號：停播一次。

## 出面網頁
*有線寬頻 i-CABLE - 明治憑甚麼
志雲拆局

《**志雲拆局**》（**Let's Talk With Stephen**）係香港奇妙電視製作嘅訪談節目，由陳志雲主持，由2018年10月27號到2019年1月19號逢禮拜六22:30－23:30喺香港開電視首播。節目會就城中熱話請嚟正反雙方嘅嘉賓一齊傾。

## 出面網頁
*香港開電視：志雲拆局
兒嬉立法會

《**兒嬉立法會**》（**Children Legislative Council**）係香港奇妙電視製作嘅真人騷節目，由葛民輝主持，由2018年10月27號到2019年2月2號逢禮拜六22:00－22:30喺香港開電視首播。節目請嚟一班細路仔同主持一齊傾唔同話題。

## 類似節目
*ViuTV《一大一路》

## 出面網頁
*香港開電視：兒嬉立法會
同理·繼續走

《**同理·繼續走**》（**Walk with You**）係香港奇妙電視製作嘅旅遊節目，由馬浚偉主持，由2018年10月28號到2019年1月27號逢禮拜日20:30－21:00喺香港開電視首播。節目主持會走訪香港社區探訪各種弱勢社群，體驗佢哋嘅生活，了解佢哋遇到嘅問題。

## 每集一覽

## 出面網頁
*有線寬頻 i-CABLE - 同理·繼續走
發現新大陸 (節目)

《**發現新大陸**》（**Amazing China**）係香港奇妙電視製作嘅旅遊節目，由鄺芷凡（Omi）主持，由2018年10月27號到11月24號逢禮拜六21:30－22:00喺香港開電視首播。節目名嘅「大陸」係指中國大陸，主持會去廣州同深圳，搵中國大陸嘅時尚新地標同爆紅網紅舖頭。

## 每集一覽

## 出面網頁
*有線寬頻 i-CABLE - 發現新大陸
龍咁威2003

《**龍咁威2003**》（），係套2003年上畫嘅香港電影，由谷德昭執導，鄭中基、鄧麗欣、張達明、李燦森主演。故仔講個二世祖主角走去當差，誓言「我一係唔威，一威就要龍咁威！」。

套戲2005年出續集《龍咁威2之皇母娘娘呢？》，又計劃2020年農曆新年出第三集。

## 演員一覽
;主角
*鄭中基 飾 龍威
*鄧麗欣 飾 丁憫情
*張達明 飾 黃金舟
*李燦森 飾 吳樹喜
;其他演員
*曾志偉 飾 丁鐡
*鄧梓峰 飾 鄧十郎
*羅家英 飾 龍大雙
*米雪 飾 梁璇
*張智堯 飾 葉志
*張學友 飾 香港警察樂隊喇叭手
*詹瑞文 飾 綁匪首領
*楊千嬅 飾 葉孤紅
*鄧健泓 飾 煙花市民

## 出面網頁
*
南浦站

**南浦站**可以係：

* 南浦站 (上海)，上海一個停用嘅火車站。
* 南浦站 (廣州地鐵)，廣東廣州番禺地鐵車站。
* 南浦站 (釜山)，韓國釜山都市鐵道1號線車站。
帝國球場

**帝國球場**可以係：

* 帝國球場 (溫哥華)（Empire Field），喺加拿大。
* 帝國大球場 (溫哥華)（Empire Stadium），加拿大冇咗嘅球場。
* 舊溫布萊球場，英國倫敦冇咗嘅球場，舊時叫Empire Stadium。
沉默的赤龍

《**沉默的赤龍**》（***Red Dragon***）係一部2002年心理恐懼電影，由Brett Ratner做導演，改編Thomas Harris嘅英文同名小說。呢套戲係《沉默的羔羊》（1991年）同埋《沉默的殺機》（2001年）嘅前傳，原著小說曾經拍過做電影《孽慾殺人夜》（1986年）。套戲主演係安東尼鶴堅斯、愛德華諾頓、賴夫費恩斯、夏菲基圖、Emily Watson、Mary-Louise Parker、菲臘西摩荷夫曼。
沉默的殺機

《**沉默的殺機**》（***Hannibal***）係一部2001年美國心理驚悚電影，由列尼史葛做導演，改編Thomas Harris嘅1999年英文同名小說，呢套戲係1991年《沉默的羔羊》嘅續集。主演係安東尼鶴堅斯、茱莉安摩亞。
臺南市議會第3屆議員選舉

**第三屆臺南市市議員選舉**喺2018年11月24號舉行。呢屆仲係民進黨攞到最多席次，但受到中央執政好差影響，比上屆少咗3席；喺無黨籍同2015年成立嘅時代力量分別增加咗2席同1席；國民黨同臺聯黨冇增加席次。

呢屆當選嘅議員喺 2018 年 12 月 25 號上任。

### 選區劃分
根據2017年中央選舉委員會第495次委員會議審議通過最新劃分直轄臺南市的選區劃分為13個選區，其中包含2個原住民選區（平地同山地）。

## 本次選舉統計

### 政黨席次變化

## 各區選舉結果
* 粗體表上屆當選者
### 第一選舉區（新營區、柳營區、鹽水區、後壁區、白河區、東山區）

*應選出名額：6席 ，含婦女保障名額：1席
*選舉人數：164,551
*投票數（投票率）：
*有效票（比率）：，無效票（比率）：

### 第二選舉區（北門區、學甲區、將軍區、七股區、佳里區、西港區）

* 應選出名額：5席 ，含婦女保障名額：1席
*選舉人數：138,009
*投票數（投票率）：
*有效票（比率）：，無效票（比率）：

### 第三選舉區（六甲區、官田區、麻豆區、大內區、下營區）

* 應選出名額：3席
*選舉人數：101,945
*投票數（投票率）：
*有效票（比率）：，無效票（比率）：

### 第四選舉區（楠西區、南化區、玉井區、左鎮區）

* 應選出名額：1席
*選舉人數：32,116
*投票數（投票率）：
*有效票（比率）：，無效票（比率）：

### 第五選舉區（善化區、安定區、新市區、山上區、新化區）

* 應選出名額：5席 ，含婦女保障名額：1席
*選舉人數：135,148
*投票數（投票率）：
*有效票（比率）：，無效票（比率）：

### 第六選舉區（安南區）

* 應選出名額：6席 ，含婦女保障名額：1席
*選舉人數：153,747
*投票數（投票率）：
*有效票（比率）：，無效票（比率）：

### 第七選舉區（永康區）

* 應選出名額：7席 ，含婦女保障名額：1席
*選舉人數：
*投票數（投票率）：
*有效票（比率）：，無效票（比率）：

### 第八選舉區（北區、中西區）

* 應選出名額：6席 ，含婦女保障名額：1席
*選舉人數：169,839
*投票數（投票率）：
*有效票（比率）：，無效票（比率）：

### 第九選舉區（安平區、南區）

* 應選出名額：6席 ，含婦女保障名額：1席
*選舉人數：158,064
*投票數（投票率）：
*有效票（比率）：，無效票（比率）：

### 第十選舉區（東區）

* 應選出名額：5席 ，含婦女保障名額：1席
*選舉人數：146,900
*投票數（投票率）：
*有效票（比率）：，無效票（比率）：

### 第十一選舉區（仁德區、歸仁區、關廟區、龍崎區）

* 應選出名額：5席 ，含婦女保障名額：1席
*選舉人數：150,127
*投票數（投票率）：
*有效票（比率）：，無效票（比率）：

### 第十二選舉區（平地原住民）

* 應選出名額：1席
*選舉人數：2,401
*投票數（投票率）：
*有效票（比率）：，無效票（比率）：

### 第十三選舉區（山地原住民）

* 應選出名額：1席
*選舉人數：2,812
*投票數（投票率）：
*有效票（比率）：，無效票（比率）：

## 睇埋

類:臺南市議員選舉
松浦村

**松浦村**（）係東亞村名，可以係：
*中國
**黑龍江哈爾濱松北區嘅村，請睇《松浦街道》
**福建漳州龍海嘅村，請睇《東泗鄉》
*日本
**新潟縣新發田嘅村，請睇《北蒲原郡》
**佐賀縣伊萬里嘅村，請睇《西松浦郡》
2018年中國中央電視台春節聯歡晚會

**2018年中國中央電視台春節聯歡晚會**，簡稱**2018年央視春晚**係中國中央電視台嚮2018年2月15號（舊曆丁酉年十二月三十年卅晚）為慶祝狗年新年舉辦嘅綜藝性文藝晚會。

## 節目

## 主持人
*主會場中央電視台一號演播大廳：康輝、朱迅、任魯豫、李思思、尼格買提
貴州黔東南分會場：馬躍（中央電視台）、竇愛莉（貴州廣播電視台）
*廣東珠海分會場：楊帆（中央電視台）、桂嘉晨（珠海廣播電視台）
*山東曲阜、泰安分會場：李佳明（中央電視台）、李毅（山東廣播電視台）
*海南三亞分會場：張澤群（中央電視台）、王絲（海南廣播電視總台，海南新聞頻道）
## 播出
*中國中央電視台綜合頻道（CCTV-1）（含港澳版，now寬頻電視541、澳廣視71、港台電視33、亞洲電視數碼媒體230）、綜藝頻道（CCTV-3）、中文國際頻道（CCTV-4）、軍事·農業頻道（CCTV-7）、少兒頻道（CCTV-14）、海外娛樂頻道（CCTV-娛樂）、 日本CCTV大富、全國各地大部分衛星電視頻道及地面無線電視頻道：北京時間2018年2月15號20:00。
*澳門澳視高清台：澳門時間2018年2月15號20:00。
*馬來西亞八度空間：馬來西亞時間2018年2月15號20:00。
*美國鳳凰衛視美洲台：洛杉磯時間2018年2月15號17:00-22:00（由當地機構代播）。
*美國中文電視：紐約時間2018年2月15號7:00。
*中央電視台彩色電視中心（復興路辦公區）主樓以燈光騷形式直播今屆春晚。
中國中央電視台以下頻道，亦會進行重播（重播嘅語言類節目都配有字幕，除特別注明之外，都係以北京時間為準）：
*綜合頻道：2月16號8:30-14:00（中插《新聞30分》）
*中文國際頻道：2月17號8:30-14:00（中插《中國新聞》）
*中國北京衛視：2月16號1:00-6:00（錄製央視版本）
*新加坡新傳媒8頻道：2月18號14:00-19:00（錄製央視版本）

今届春晚喺視頻網站YouTube平臺同步直播，並接入高清訊號，使用多碼率、自我調整直播。

中國國家版權局稱經央視授權，央視網（中國網絡電視台）擁有獨市享有通過網絡傳播呢屆春晚嘅權利，未經授權，禁止任何個人同機構非法傳播呢屆春晚。

*中國央視國際網絡有限公司授權優酷土豆、新浪微博、愛奇藝、騰訊視頻播出2018年央視春晚節目，所有獲授權網站播出嘅春晚節目都帶有央視網CCTV.com嘅標誌。
*臺灣境內通過愛奇藝臺灣企即可同步收睇直播。
*日本彈幕視頻網站Niconico動畫於年卅晚夜直播春晚。

## 參考

## 連出去

類:賀年電視節目
賀建奎

**賀建奎**（；，）係中華人民共和國生物學者，南方科技大學副教授。佢嘅研究團隊聲稱，佢哋用基因編輯技術，修改咗一系列人類胚胎，用喺人工受孕。有一對噉改過基因嘅雙胞胎因此喺2018年11月出世。事件引發全世界學術界同輿論喺人命安全、實驗倫理、實驗透明度等多方面嘅爭議同指責。

## 生平
1984年，賀建奎生於湖南婁底新化縣。2002年喺新化縣第一中學畢業。2006年喺中國科學技術大學近代物理系本科畢業。2010年獲美國萊斯大學生物物理學博士學位。2011至2012年喺史丹福大學做博士後研究。之後喺南科大做工。2018年2月1日起，賀喺南科大停薪留職，離職期由2018年2月到2021年1月。

2012年7月，賀喺深圳創辦瀚海基因生物科技有限公司，後來陸續成為多間公司股東同法定代表人。

## 參考

## 出面網頁

* 賀建奎網誌
* 

* Official WebSite/Jiankui He（歸檔版本）
* 南方科技大學嘅個人網頁
* 第2屆人類基因組編輯國際峰會：賀建奎演講同答問全過程

類:湖南人
路遙

**路遙**（），原名**王衛國**，係中華人民共和國作家，來自陝西清澗。

## 生平
路遙寫完《平凡的世界》第三部，因為持續幾年嘅乙型肝炎形成肝硬化腹水，喺1992年8月6號入住延安地區人民醫院，冇耐轉去西安西京醫院。1992年11月17號，路遙响西京醫院病逝，終年43歲。

## 屋企人

阿爸王玉寬，2007年7月17號病逝。阿媽馬芝蘭，2011年3月26號病逝。養父（大伯爺）王玉德，1988年過身。養母（大伯娘）李桂英，2004年過身。

二弟王衛軍，1996年肝硬化腹水病逝。三弟王天雲。四弟王天樂，2007年4月肝硬化腹水病逝。五弟王天笑。妹王英、王萍。

老婆林達係福建廈門人。1978年1月25號同路遙喺延川縣結婚。1992年初，同路遙達成協議離婚方案，但未簽署。兩公婆有個女路遠。

## 作品

### 長篇小說

* 《平凡的世界》
* 《在困難的日子里》
* 《我和五叔的六次相遇》
* 《黃葉在秋風中飄落》
* 《驚心動魄的一幕》

## 參考

類:陝西人

類:癌死者
金利豐金融

**金利豐金融集團有限公司**（）係香港金融公司，主要做大型借錢傍買賣空殼公司等生意。前身係「錶準時國際集團有限公司」，1996年喺香港交易所主板上市，當時業務係造錶。

## 睇埋

* 朱李月華
* 朱沃裕

## 出面網頁

* 金利豐金融公司網站
Stephen Hillenburg

**Stephen McDannell Hillenburg**（）係美國漫畫家，以卡通片《海綿寶寶》出名。

1961年8月21號，Hillenburg 喺俄克拉荷馬州一個美國陸軍基地出世。佢阿爸 Kelly N. Hillenburg Jr. 喺嗰度做工。佢阿媽 Nancy（原姓 Dufour）係老師，教視障學生嘅。佢1歲嗰陣，全家搬去加州橙縣，因為佢阿爸喺嗰度加入宇宙航行工業做繪圖員同設計師。

1999年，佢主創嘅卡通片《海綿寶寶》首播，大受歡迎。

2018年11月26號，Hillenburg 因肌肉萎縮性脊髓側索硬化症病逝，終年57歲。

## 參考

## 出面網頁

* 
* Stephen Hillenburg at the Nickelodeon Animation Studio website
邱德根家族

**邱德根家族**，祖籍浙江寧波，係香港死鬼娛樂界大亨邱德根嘅家族。

## 家族史
邱德根喺上海出世，由於屋企窮，佢12歲已經喺戲院做帶位，後來佢覺得戲院有得做，就索性租戲院嚟做。1949年落到嚟香港發展，喺新界好多地方起戲院，又起咗荔園，成為好多香港人嘅集體回憶。1959年佢更加開埋「遠東錢莊」（即係遠東銀行）。

最為人熟悉嘅係，1982年6月14號邱德根入主麗的電視，並喺同年9月24號改名做亞洲電視，入主嘅六年入面，係亞視唯一有錢賺嘅年代，佢亦都係唯一一個賺住走嘅老闆。

邱德根喺1952年同裘錦秋結婚，但係裘錦秋喺1964年因為空難過身。第二年就娶咗裘錦秋個妹裘錦蘭做填房。

## 生意
邱家依家有嘅家族生意主要係地產同埋酒店，兩房人基本上分咗家。只係有啲邱德根嘅遺產，包括兩間上市公司嘅股權未處理。

大房邱達昌揸手：
*遠東發展（）
另外邱達昌又同鄭家純等人合組永升，經營有線電視，依家佢係第二大股東。

二房邱達偉揸手：
*遠東酒店實業（）
## 家族聯姻
同趙從衍家族有一段姻親關係：

* 邱華瑋=趙式明
## 家族樹
*邱德根=裘錦秋、裘錦蘭
**邱達生（大房）=湯安懿
***邱詠嘉
**邱達昌（大房）=吳惠平
***邱詠筠=董荷斌
****董XX（女）
***邱詠賢=許清池
****許XX（男）
****許XX（孖女）
****許XX（孖女）
****許XX（女，英文名Chloe）
***邱詠禧（原名邱詠麒）
***邱華瑋=趙式明
****邱耀德（男）
****邱XX（男）
**邱美琪（大房）=陳威琦
**邱達成（大房）=廖麗琼
**邱達強（大房）=唐明明
**邱達偉（二房）=李詠恩
***邱華俊
***邱詠雅
**邱達文（二房）=（前妻）
**邱達根（二房）=蘇健恩
## 參考
一帶一路一狀元

《**一帶一路一狀元**》（）係香港貿易發展局主辦、香港電視廣播有限公司協辦嘅遊戲節目，由麥明詩、陸浩明、麥美恩主持，2018年12月1號到2019年2月2號香港時間逢禮拜六19:30到20:00喺翡翠台播。節目係用一帶一路做主題嘅問答比賽，想加深學生對一帶一路嘅認識。

節目事前用網上問答初賽揀咗18間中學入圍，每集比賽會安排兩個隊伍對賽，每個隊伍由兩個同校學生夾埋兩個「星級嘉賓」（包括藝員同社會各界名人），而比賽題目種類包括睇片題、風土人情題、是非題、搶答題，贏咗可以攞旅遊禮券。最後一集就淨係得藝員參賽。

## 每集內容

## 類似節目
*《中華狀元紅》

## 出面網頁
*一帶一路一狀元 - 主頁 - tvb.com

## 電視節目變遷
陳凱欣

**陳凱欣**（，），外號「城寨女孩」，係香港立法會現任議員。

## 入行
陳凱欣曾做過無綫電視新聞部記者工作、nowTV新聞副採訪主任、同埋食衛局長（2012年12月1號出任香港政府食物及衛生局局長政治助理，佢係現任局長高永文嘅對手）到2017年6月30號卸任、社會企業「好聲」行政總裁等職務。

### 選舉經歷
2018年10月4號，佢手持1,125個提名，包括前高官嘅保安局前局長黎棟國、食物及衞生局前局長高永文、香港立法會前主席曾鈺成、民建聯李慧琼同經民聯主席盧偉國等人陪同下，報名參選2018年11月香港立會九龍西地方選區補選，接替喪失議席嘅劉小麗。佢話「香港目前需要實幹議員，不應『講多過做』，會以議會內實幹人作為榜樣」。

陳凱欣參選期間拉票同支援網絡都屬於建制派勢力，對此佢多次迴避自己代表建制參選，直到後期造勢大會上至承認自己係建制派唯一代表。

佢選舉中獲得106,457票，以百份之49.52得票比例當選成為立會議員，並幾乎全數接收同年3月補選點由鄭泳舜代表建制派出選嘅所得票數，亦多過主要對手李卓人同埋馮檢基加埋所得嘅票數。陳凱欣喺11月28號立會大會會議中宣誓就職。不過2020年5月21號，高等法院裁定劉小麗選舉呈請勝訴，陳凱欣「非妥為當選」。陳凱欣向終審法院提出上訴，但係喺2020年9月18號，終審法院拒絕批出上訴許可，佢冇咗議席同埋要畀訟費。

到2021年香港立法會選舉，陳凱欣透過選舉委員會界別參加，之後成功重返議會。

## 屋企
陳凱欣嘅老公邱文華同樣係新聞工作者。

## 攷

## 出面網頁

* 
* 
* 
* 
* 

類:香港浸會大學舊生
類:保良局莊啟程預科書院舊生
凱欣
蔬果汁一覽

呢份表列**蔬果汁**。蔬果汁係生果同蔬菜天然儲存嘅液體。

## 蔬果汁

## 睇埋

* 果汁吧
農業研究局

**農業研究局**（，縮寫：**ARS**）係美國農業部（USDA）屬下主力科研機構。ARS負責喺4個方面拓展科學知識同解決農業問題：營養學、食物安全同品質；動物生產同保護；天然資源同可持續農業系統；作物生產同保護。ARS總部喺華盛頓特區嘅占美L惠滕大樓。2018年，部門預算係12億美金。

## 研究影響
1985年，農業研究局發展出生產無乳糖牛奶、雪糕同酸奶嘅技術。追溯到1923年嘅提子育種項目培育出冇核提子。ARS喺佛羅里達嘅柑桔及亞熱帶產物實驗室（Citrus and Subtropical Products Laboratory）致力改良橙汁濃縮物嘅口味。

## 參考

## 出面網頁

* 
* 聯邦公報上嘅Agricultural Research Service
芝加哥打字機

《**芝加哥打字機**》（，），係一套2017年4月6號由南韓tvN播放金土連續劇。電視劇由人氣劇集《擁抱太陽的月亮》、《Kill Me Heal Me》作家陳秀完同電視劇《通往機場的路》導演金哲圭共同打造，講述日本關東軍統治下一位文人轉世後，同古老可疑打字機交感連結，影響現代三位男女既奇幻愛情喜劇故事。本劇係林友晶繼2004年KBS電視劇《對不起，我愛你》後時隔十幾年復出首部韓劇。
異煞

《**異煞**》（***Event Horizon***）係一部1997年科幻恐怖電影，由Paul W. S. Anderson做導演。主演係羅蘭士費斯賓、Sam Neill、Kathleen Quinlan、Joely Richardson。
星空第一戰士

《**星空第一戰士**》（***Soldier***）係一部1998年美國科幻動作電影，由Paul W. S. Anderson做導演。主演係卻羅素、李截、Jason Isaacs、Connie Nielsen、Sean Pertwee、Gary Busey。
龐貝末日：天火焚城

《**龐貝末日：天火焚城**》（***Pompeii***）係一部2014年3D愛情歷史災難電影，由Paul W. S. Anderson做導演、監製。主演係Kit Harington、Emily Browning、Carrie-Anne Moss、Adewale Akinnuoye-Agbaje、Jessica Lucas、Jared Harris、基夫修打蘭。